02008R0692 — EL — 01.01.2019 — 012.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ (ΕΚ) αριθ. 692/2008 της 18 Ιουλίου 2008 για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα ( ►C2 Euro ◄ 5 και ►C2 Euro ◄ 6) και σχετικά με την πρόσβαση σε πληροφορίες επισκευής και συντήρησης οχημάτων (Κείμενο που παρουσιάζει ενδιαφέρον για τον ΕΟΧ) (ΕΕ L 199 της 28.7.2008, σ. 1)

Τροποποιείται από:





Διορθώνεται από:









▼B

ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ (ΕΚ) αριθ. 692/2008

της 18 Ιουλίου 2008

για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα ( ►C2 Euro ◄ 5 και ►C2 Euro ◄ 6) και σχετικά με την πρόσβαση σε πληροφορίες επισκευής και συντήρησης οχημάτων

(Κείμενο που παρουσιάζει ενδιαφέρον για τον ΕΟΧ)







Άρθρο 1

Αντικείμενο

Ο παρών κανονισμός καθορίζει μέτρα για την εφαρμογή των άρθρων 4, 5 και 8 του κανονισμού (ΕΚ) αριθ. 715/2007.

Άρθρο 2

Ορισμοί

Για τους σκοπούς του παρόντος κανονισμού, ισχύουν οι ακόλουθοι ορισμοί:

1. «τύπος οχήματος όσον αφορά τις εκπομπές και τις πληροφορίες επισκευής και συντήρησης»: ομάδα οχημάτων τα οποία δεν διαφέρουν ως προς τα ακόλουθα:

α) ισοδύναμη αδράνεια που καθορίζεται σε σχέση με τη μάζα αναφοράς, όπως προβλέπεται στην παράγραφο 5.1 του παραρτήματος 4 του κανονισμού ΟΕΕ/ΗΕ αριθ. 83 ( 1 )·

β) τα χαρακτηριστικά κινητήρα και οχήματος όπως ορίζονται στο προσάρτημα 3 του παραρτήματος Ι·

2. «έγκριση ΕΚ τύπου οχήματος όσον αφορά τις εκπομπές και τις πληροφορίες επισκευής και συντήρησης»: έγκριση ΕΚ τύπου οχήματος σε σχέση με τις εκπομπές αγωγού εξαγωγής, τις εκπομπές στροφαλοθαλάμου, τις εξατμιστικές εκπομπές, την κατανάλωση καυσίμου και την πρόσβαση σε πληροφορίες σχετικά με το ενσωματωμένο σύστημα διάγνωσης (OBD) και την επισκευή και συντήρηση του οχήματος·

3. «αέριοι ρύποι»: οι εκπομπές μονοξειδίου του άνθρακα, οξειδίων του αζώτου, εκφρασμένων σε ισοδύναμο διοξειδίου του αζώτου (NO2), και υδρογονανθράκων με την ακόλουθη αναλογία:

α) C1H1,89O0,016 για τη βενζίνη (Ε5)·

β) C1H1,86O0,005 για το ντίζελ (Β5)·

γ) C1H2,525 για το υγραέριο·

δ) CH4 για το φυσικό αέριο και το βιομεθάνιο·

ε) C1H2,74O0,385 για την αιθανόλη (E85)·

4. «βοήθεια εκκίνησης»: περιλαμβάνει αναφλεκτήρες, τροποποιήσεις του χρόνου έγχυσης και άλλες διατάξεις που βοηθούν στην εκκίνηση του κινητήρα χωρίς εμπλουτισμό του μείγματος αέρα/καυσίμου·

5. «ικανότητα κινητήρα»:

α) για τους κινητήρες παλινδρομικού εμβόλου, ο ονομαστικός πληρούμενος όγκος του κινητήρα·

β) για τους κινητήρες περιστρεφόμενου εμβόλου, το διπλάσιο του ονομαστικού πληρούμενου όγκου του κινητήρα·

6. «σύστημα περιοδικής αναγέννησης»: καταλυτικοί μετατροπείς, φίλτρα σωματιδίων ή άλλες διατάξεις ελέγχου της ρύπανσης που απαιτούν διαδικασία περιοδικής αναγέννησης σε λιγότερα από 4 000 km κανονικής λειτουργίας του οχήματος·

7. «αρχική διάταξη αντικατάστασης για έλεγχο της ρύπανσης»: διάταξη ελέγχου της ρύπανσης ή συνδυασμός διατάξεων ελέγχου της ρύπανσης, οι τύποι των οποίων παρατίθενται στο προσάρτημα 4 του παραρτήματος I του παρόντος κανονισμού αλλά διατίθενται στην αγορά ως χωριστές τεχνικές μονάδες από τον κάτοχο της έγκρισης τύπου του οχήματος·

8. «τύπος διάταξης ελέγχου της ρύπανσης»: καταλυτικοί μετατροπείς και φίλτρα σωματιδίων, τα οποία δεν διαφέρουν ως προς τα ακόλουθα:

α) αριθμός υποστρωμάτων, δομή και υλικό·

β) τύπος δραστηριότητας κάθε υποστρώματος·

γ) όγκος, αναλογία πρόσθιου μέρους και μήκους του υποστρώματος·

δ) περιεχόμενο του υλικού του καταλύτη·

ε) αναλογία υλικού του καταλύτη·

στ) πυκνότητα καναλιών τετραγωνικής διατομής·

ζ) διαστάσεις και σχήμα·

η) θερμική προστασία·

9. «όχημα ενός καυσίμου»: όχημα που έχει σχεδιαστεί για να κινείται κυρίως με έναν τύπο καυσίμου·

10. «όχημα αερίου ενός καυσίμου»: όχημα ενός καυσίμου το οποίο κινείται κυρίως με υγραέριο, φυσικό αέριο/βιομεθάνιο, ή υδρογόνο αλλά μπορεί επίσης να διαθέτει σύστημα βενζίνης που χρησιμοποιείται μόνο για περιπτώσεις ανάγκης ή μόνο για την εκκίνηση και όπου η δεξαμενή βενζίνης δεν μπορεί να περιέχει περισσότερα από 15 λίτρα καυσίμου·

11. «όχημα δύο καυσίμων»: όχημα με δύο ξεχωριστά συστήματα αποθήκευσης καυσίμου που μπορεί να λειτουργεί εν μέρει με δύο διαφορετικά καύσιμα και έχει σχεδιαστεί για να κινείται με ένα μόνο καύσιμο κάθε φορά·

12. «όχημα αερίου δύο καυσίμων»: όχημα δύο καυσίμων το οποίο μπορεί να κινείται με βενζίνη αλλά και με υγραέριο, φυσικό αέριο/βιομεθάνιο ή υδρογόνο·

13. «όχημα ευέλικτου καυσίμου»: όχημα με ένα μόνο σύστημα αποθήκευσης καυσίμου το οποίο μπορεί να κινείται με διαφορετικά μείγματα δύο ή περισσότερων καυσίμων·

14. «όχημα ευέλικτου καυσίμου αιθανόλης»: όχημα ευέλικτου καυσίμου το οποίο μπορεί να κινείται με βενζίνη ή μείγμα βενζίνης και αιθανόλης, η περιεκτικότητα της οποίας μπορεί να φτάνει το 85 % (E85)·

15. «όχημα ευέλικτου καυσίμου βιοντίζελ»: όχημα ευέλικτου καυσίμου το οποίο μπορεί να κινείται με ορυκτό ντίζελ ή μείγμα ορυκτού ντίζελ και βιοντίζελ·

▼M3

16. ως «υβριδικό ηλεκτρικό όχημα» (ΥΗΟ) νοείται το όχημα, συμπεριλαμβανομένων και οχημάτων που αντλούν ενέργεια από αναλώσιμο καύσιμο με αποκλειστικό σκοπό την επαναφόρτιση της διάταξης αποθήκευσης ηλεκτρικής ενέργειας/ισχύος, το οποίο, για τη μηχανική του κίνηση, αντλεί ενέργεια από τις ακόλουθες δύο πηγές αποθηκευμένης ενέργειας/ισχύος επί του οχήματος:

α) αναλώσιμο καύσιμο·

β) συσσωρευτής, πυκνωτής, σφόνδυλος/γεννήτρια ή άλλη διάταξη αποθήκευσης ηλεκτρικής ενέργειας/ισχύος·

▼B

17. «σωστά συντηρούμενο και χρησιμοποιούμενο»: όταν αναφέρεται σε όχημα δοκιμών, το όχημα που πληροί τα κριτήρια αποδοχής ενός επιλεγμένου οχήματος που καθορίζονται στο τμήμα 2 του προσαρτήματος 1 του παραρτήματος ΙΙ·

18. «σύστημα ελέγχου εκπομπών»: στο πλαίσιο του συστήματος OBD, ο ηλεκτρονικός ελεγκτής ρύθμισης του κινητήρα και οποιοδήποτε κατασκευαστικό στοιχείο που συνδέεται με τις εκπομπές στο σύστημα εξαγωγής ή εξάτμισης, το οποίο τροφοδοτεί με δεδομένα ή λαμβάνει δεδομένα από τον συγκεκριμένο ελεγκτή·

19. «ενδείκτης δυσλειτουργίας (ΕΔ)»: οπτική ή ηχητική ένδειξη η οποία ειδοποιεί τον οδηγό του οχήματος σε περίπτωση δυσλειτουργίας οποιουδήποτε κατασκευαστικού στοιχείου που συνδέεται με τις εκπομπές και είναι συνδεδεμένο με το σύστημα OBD, ή του ίδιου του συστήματος OBD·

20. «δυσλειτουργία»: αστοχία κατασκευαστικού στοιχείου ή συστήματος που συνδέεται με τις εκπομπές, η οποία θα οδηγούσε σε εκπομπές που θα υπερέβαιναν τα όρια της παραγράφου 3.3.2 του παραρτήματος XI ή η περίπτωση κατά την οποία το σύστημα OBD δεν είναι σε θέση εκπληρώσει στις βασικές απαιτήσεις παρακολούθησης που καθορίζονται στο παράρτημα ΧΙ·

21. «δευτερεύων αέρας»: ο αέρας που εισάγεται στο σύστημα εξαγωγής μέσω αντλίας ή βαλβίδας αναρρόφησης ή άλλο μέσο που βοηθά στην οξείδωση των υδρογονανθράκων και των οξειδίων του άνθρακα που περιέχονται στο ρεύμα καυσαερίων·

22. «κύκλος οδήγησης»: σε ό,τι αφορά τα συστήματα OBD, περιλαμβάνει εκκίνηση του κινητήρα, τη λειτουργία της οδήγησης κατά την οποία ανιχνεύεται τυχόν δυσλειτουργία, και το σβήσιμο του κινητήρα·

23. «πρόσβαση στις πληροφορίες»: η διαθεσιμότητα όλων των πληροφοριών για το σύστημα OBD, την επισκευή και συντήρηση που απαιτούνται για τον έλεγχο, τη διάγνωση, τη συντήρηση ή την επισκευή του οχήματος·

24. «ανεπάρκεια»: σε ό,τι αφορά το σύστημα OBD, η περίπτωση κατά την οποία έως δύο χωριστά παρακολουθούμενα κατασκευαστικά στοιχεία ή συστήματα περιλαμβάνουν προσωρινά ή μόνιμα χαρακτηριστικά λειτουργίας που δυσχεραίνουν την κατά τα λοιπά αποτελεσματική παρακολούθηση μέσω OBD των συγκεκριμένων εξαρτημάτων ή συστημάτων ή που δεν πληρούν όλες τις υπόλοιπες λεπτομερείς απαιτήσεις OBD·

25. «φθαρμένη διάταξη αντικατάστασης για έλεγχο της ρύπανσης»: διάταξη ελέγχου της ρύπανσης, όπως ορίζεται στο άρθρο 3 παράγραφος 11 του κανονισμού (ΕΚ) αριθ. 715/2007, η οποία έχει φθαρεί λόγω παλαιότητας ή ζημίας σε βαθμό ώστε να πληροί τις απαιτήσεις που ορίζονται στο τμήμα 1 του προσαρτήματος 1 του παραρτήματος XI του κανονισμού ΟΕΕ/ΗΕ αριθ. 83·

26. «πληροφορίες για το σύστημα OBD του οχήματος»: πληροφορίες σχετικά με το ενσωματωμένο σύστημα διάγνωσης για οποιοδήποτε ηλεκτρονικό σύστημα επί του οχήματος·

27. «αντιδραστήριο»: οποιοδήποτε προϊόν εκτός καυσίμου, το οποίο αποθηκεύεται επί του οχήματος και παρέχεται στο σύστημα μετεπεξεργασίας καυσαερίων με εντολή από το σύστημα ελέγχου εκπομπών·

28. «μάζα του οχήματος σε ετοιμότητα λειτουργίας»: η μάζα που περιγράφεται στο σημείο 2.6 του παραρτήματος I της οδηγίας 2007/46/ΕΚ·

29. «διάλειψη κινητήρα»: η έλλειψη ανάφλεξης στον κύλινδρο κινητήρα επιβαλλόμενης ανάφλεξης λόγω απουσίας σπινθήρα, ανεπαρκούς τροφοδοσίας καυσίμου, ανεπαρκούς συμπίεσης ή οποιασδήποτε άλλης αιτίας·

30. «σύστημα ή διάταξη εκκίνησης ψυχρού κινητήρα»: σύστημα το οποίο εμπλουτίζει προσωρινά το μείγμα αέρος/καυσίμου του κινητήρα υποβοηθώντας την εκκίνηση του κινητήρα·

31. «λειτουργία ή μονάδα απόληψης ισχύος»: διάταξη που παίρνει κίνηση από τον κινητήρα για την τροφοδότηση με ενέργεια βοηθητικού, ενσωματωμένου στο όχημα, εξοπλισμού·

32. «κατασκευαστές με μικρή παραγωγή»: κατασκευαστές οχημάτων με ετήσια παγκόσμια παραγωγή που δεν υπερβαίνει τις 10 000 μονάδες·

▼M3

33. ως «ηλεκτρικό σύστημα κίνησης» νοείται το σύστημα που περιλαμβάνει μία ή περισσότερες διατάξεις αποθήκευσης ηλεκτρικής ενέργειας, μία ή περισσότερες διατάξεις μεταλλαγής ηλεκτρικής ισχύος και μία ή περισσότερες ηλεκτρικές συσκευές οι οποίες μετατρέπουν την αποθηκευμένη ενέργεια σε μηχανική ενέργεια που παρέχεται στους τροχούς για την προώθηση του οχήματος·

▼M3

34. ως «αμιγώς ηλεκτρικά οχήματα» νοούνται τα οχήματα που κινούνται αποκλειστικά με ηλεκτρικό σύστημα κίνησης·

35. Ως «ευέλικτο όχημα καυσίμου H2NG» νοείται το ευέλικτο όχημα που μπορεί να κινείται με διαφορετικά μείγματα υδρογόνου και φυσικού αερίου/βιομεθανίου·

36. ως «όχημα κυψέλης καυσίμου υδρογόνου» νοείται ένα όχημα κινούμενο με κυψέλη καυσίμου η οποία μετατρέπει τη χημική ενέργεια από το υδρογόνο σε ηλεκτρική ενέργεια για την προώθηση του οχήματος·

▼M8

37. ως «καθαρή ισχύς» νοείται η ισχύς που λαμβάνεται σε τράπεζα δοκιμών στην απόληξη του στροφαλοφόρου άξονα ή η ισοδύναμη ισχύς στην αντίστοιχη ταχύτητα περιστροφής του κινητήρα με τον βοηθητικό εξοπλισμό, που έχει υποβληθεί σε δοκιμή σύμφωνα με το παράρτημα ΧΧ (Μετρήσεις της καθαρής ισχύος του κινητήρα, της καθαρής ισχύος και της μέγιστης ισχύος στα 30 λεπτά των ηλεκτρικών συστημάτων κίνησης), προσδιοριζόμενη υπό ατμοσφαιρικές συνθήκες αναφοράς·

38. ως «μέγιστη καθαρή ισχύς» νοείται η μέγιστη τιμή της καθαρής ισχύος, μετρούμενη με πλήρες φορτίο του κινητήρα·

39. ως «μέγιστη ισχύς στα 30 λεπτά» νοείται η μέγιστη καθαρή ισχύς ενός ηλεκτρικού συστήματος κίνησης με τάση συνεχούς ρεύματος (DC) όπως ορίζεται στην παράγραφο 5.3.2 του κανονισμού αριθ. 85 της ΟΕΕ/ΟΗΕ ( 2 )·

40. ως «εκκίνηση ψυχρού κινητήρα» νοείται η θερμοκρασία του ψυκτικού του κινητήρα (ή ισοδύναμη θερμοκρασία) κατά την εκκίνηση του κινητήρα η οποία είναι μικρότερη ή ίση με 35 °C και κατά 7 K ή λιγότερο υψηλότερη από τη θερμοκρασία περιβάλλοντος (αν είναι διαθέσιμη) κατά την εκκίνηση του κινητήρα·

▼M10

41. «εκπομπές σε πραγματικές συνθήκες οδήγησης (RDE)»: οι εκπομπές ενός οχήματος κατά τις συνήθεις συνθήκες χρήσης·

42. «φορητό σύστημα μέτρησης εκπομπών (PEMS)»: φορητό σύστημα μέτρησης εκπομπών που ικανοποιεί τις απαιτήσεις οι οποίες ορίζονται στο προσάρτημα 1 του παραρτήματος ΙΙΙΑ·

▼M11

43. «βασική στρατηγική εκπομπών (BES)»: στρατηγική εκπομπών που είναι ενεργή σε όλη τη διάρκεια της κλίμακας στροφών και φορτίου λειτουργίας του οχήματος, εκτός αν έχει ενεργοποιηθεί η βοηθητική στρατηγική εκπομπών·

44. «βοηθητική στρατηγική εκπομπών (AES)»: στρατηγική εκπομπών που ενεργοποιείται και αντικαθιστά ή τροποποιεί μια BES για έναν συγκεκριμένο σκοπό και ως απόκριση σε ένα συγκεκριμένο σύνολο συνθηκών περιβάλλοντος ή λειτουργίας και η οποία παραμένει σε λειτουργία μόνο για όσο διάστημα υφίστανται αυτές οι συνθήκες.

▼B

Άρθρο 3

Απαιτήσεις για την έγκριση τύπου

▼M8

1. Προκειμένου να λάβει έγκριση τύπου ΕΚ όσον αφορά τις εκπομπές και τις πληροφορίες επισκευής και συντήρησης, ο κατασκευαστής αποδεικνύει ότι τα οχήματα συμμορφώνονται με τις διαδικασίες δοκιμών που ορίζονται στα παραρτήματα III έως VIII, X έως XII, XIV, XVI και XX του παρόντος κανονισμού. Ο κατασκευαστής διασφαλίζει επίσης συμμόρφωση με τις προδιαγραφές των καυσίμων αναφοράς που ορίζονται στο παράρτημα IX του παρόντος κανονισμού.

▼B

2. Τα οχήματα υποβάλλονται στις δοκιμές που ορίζονται στο σχήμα I.2.4 του παραρτήματος I.

3. Εναλλακτικά προς τις απαιτήσεις που περιλαμβάνονται στα παραρτήματα II, III, V έως XII και XVI, οι κατασκευαστές με μικρή παραγωγή μπορούν ζητήσουν τη χορήγηση έγκρισης ΕΚ τύπου για τύπο οχήματος ο οποίος έχει εγκριθεί από αρχή τρίτης χώρας βάσει των νομοθετικών πράξεων που ορίζονται στην παράγραφο 2.1 του παραρτήματος I.

Οι δοκιμές εκπομπών για σκοπούς τεχνικού ελέγχου κατά τη χρήση όπως ορίζονται στο παράρτημα IV, οι δοκιμές για την κατανάλωση καυσίμου και τις εκπομπές CO2 που ορίζονται στο παράρτημα XII, καθώς και οι απαιτήσεις για πρόσβαση στις πληροφορίες για το σύστημα OBD και την επισκευή και συντήρηση του οχήματος, όπως ορίζονται στο παράρτημα XIV, εξακολουθούν να απαιτούνται για την απόκτηση έγκρισης ΕΚ τύπου όσον αφορά τις εκπομπές και τις πληροφορίες επισκευής και συντήρησης σύμφωνα με την παρούσα παράγραφο.

Η αρχή έγκρισης ενημερώνει την Επιτροπή σχετικά με τις περιστάσεις κάθε έγκρισης τύπου που χορηγείται σύμφωνα με την παρούσα παράγραφο.

4. Ειδικές απαιτήσεις για τα στόμια εισόδου δεξαμενών καυσίμου και την ασφάλεια των ηλεκτρονικών συστημάτων ορίζονται στις παραγράφους 2.2 και 2.3 του παραρτήματος I.

5. Ο κατασκευαστής λαμβάνει τεχνικά μέτρα ώστε να διασφαλίζει τον αποτελεσματικό περιορισμό των εκπομπών αγωγών εξαγωγής και των εξατμιστικών εκπομπών σύμφωνα με τον παρόντα κανονισμό, καθ’ όλη την κανονική διάρκεια ζωής του οχήματος και υπό κανονικές συνθήκες χρήσης.

Με τα μέτρα αυτά πρέπει να διασφαλίζεται ότι, για την ασφάλεια των εύκαμπτων σωλήνων, των συναρμογών και των συνδέσεων που χρησιμοποιούνται στα συστήματα ελέγχου εκπομπών, αυτά πρέπει να συναρμολογούνται με τρόπο ώστε να συμμορφώνονται με τον σκοπό του αρχικού σχεδιασμού.

6. Ο κατασκευαστής διασφαλίζει ότι τα αποτελέσματα των δοκιμών εκπομπών συμμορφώνονται με τις ισχύουσες οριακές τιμές βάσει των συνθηκών δοκιμής του παρόντος κανονισμού.

7. Για τη δοκιμή τύπου 2 που ορίζεται στο προσάρτημα 1 του παραρτήματος IV, σε κανονικές στροφές κινητήρα σε βραδυπορεία, η μέγιστη επιτρεπόμενη περιεκτικότητα των καυσαερίων σε μονοξείδιο του άνθρακα είναι εκείνη που δηλώνεται από τον κατασκευαστή του οχήματος. Ωστόσο, η μέγιστη περιεκτικότητα σε μονοξείδιο του άνθρακα δεν πρέπει να υπερβαίνει το 0,3 % κ.ο.

Στις υψηλές στροφές κινητήρα σε βραδυπορεία, η κατ’ όγκο περιεκτικότητα των καυσαερίων σε μονοξείδιο του άνθρακα δεν πρέπει να υπερβαίνει το 0,2 %, με την ταχύτητα του κινητήρα τουλάχιστον στις 2 000 στροφές min-1 και την τιμή λάμδα στα 1 ± 0,03 ή σύμφωνα με τις προδιαγραφές του κατασκευαστή.

8. Ο κατασκευαστής διασφαλίζει ότι για τη δοκιμή τύπου 3 που ορίζεται στο παράρτημα V, το σύστημα αερισμού του κινητήρα δεν επιτρέπει την εκπομπή τυχόν αερίων από τον στροφαλοθάλαμο στην ατμόσφαιρα.

9. Η δοκιμή τύπου 6 για τη μέτρηση των εκπομπών σε χαμηλές θερμοκρασίες, όπως ορίζεται στο παράρτημα VIII, δεν εφαρμόζεται στα ντιζελοκίνητα οχήματα.

Ωστόσο, όταν υποβάλλουν αίτηση για έγκριση τύπου, οι κατασκευαστές προσκομίζουν στην αρχή έγκρισης πληροφορίες που καταδεικνύουν ότι η διάταξη μετεπεξεργασίας NOx φτάνει σε επαρκώς υψηλή θερμοκρασία ώστε να λειτουργεί αποτελεσματικά εντός 400 δευτερολέπτων μετά από εκκίνηση ψυχρού κινητήρα στους – 7 °C, όπως περιγράφεται στη δοκιμή τύπου 6.

Επιπλέον, ο κατασκευαστής υποβάλλει στην αρχή έγκρισης πληροφορίες σχετικά με τη στρατηγική λειτουργίας του συστήματος ανακυκλοφορίας των καυσαερίων (EGR), συμπεριλαμβανομένης της λειτουργίας του σε χαμηλές θερμοκρασίες.

Οι πληροφορίες αυτές περιλαμβάνουν επίσης περιγραφή των ενδεχόμενων επιπτώσεων στις εκπομπές.

Η αρχή έγκρισης δεν χορηγεί έγκριση τύπου εάν οι υποβληθείσες πληροφορίες δεν επαρκούν προκειμένου να καταδείξουν ότι η διάταξη μετεπεξεργασίας φτάνει πράγματι σε επαρκώς υψηλή θερμοκρασία ώστε να λειτουργεί αποτελεσματικά εντός του καθορισμένου χρονικού διαστήματος.

Κατόπιν αιτήματος της Επιτροπής, η αρχή έγκρισης παρέχει πληροφορίες σχετικά με την απόδοση των διατάξεων μετεπεξεργασίας NOx και του συστήματος EGR σε χαμηλές θερμοκρασίες.

▼M10

10. Ο κατασκευαστής μεριμνά ώστε, καθ' όλη την κανονική διάρκεια ζωής ενός οχήματος που έχει λάβει έγκριση τύπου σύμφωνα με τον κανονισμό (ΕΚ) αριθ. 715/2007, οι εκπομπές του, όπως καθορίζονται σύμφωνα με τις απαιτήσεις του παραρτήματος ΙΙΙΑ του παρόντος κανονισμού και εκπέμπονται σε μια δοκιμή RDE που εκτελείται σύμφωνα με τις απαιτήσεις του παραρτήματος αυτού, να μην υπερβαίνουν τις τιμές που ορίζονται σε αυτό.

Η έγκριση τύπου σύμφωνα με τον κανονισμό (ΕΚ) αριθ. 715/2007 μπορεί να εκδοθεί μόνο εάν το όχημα αποτελεί μέρος μιας επικυρωμένης οικογένειας δοκιμών PEMS, σύμφωνα με το προσάρτημα 7 του παραρτήματος ΙΙΙΑ.

▼M11

Οι ακόλουθες διατάξεις εφαρμόζονται για περίοδο τριών ετών μετά τις ημερομηνίες που προσδιορίζονται στο άρθρο 10 παράγραφος 4 και για περίοδο τεσσάρων ετών μετά τις ημερομηνίες που προσδιορίζονται στο άρθρο 10 παράγραφος 5 του κανονισμού (ΕΚ) αριθ. 715/2007:

▼M10

α) ►M11 Δεν εφαρμόζονται οι απαιτήσεις του σημείου 2.1 του παραρτήματος ΙΙΙΑ. ◄

β) Οι άλλες απαιτήσεις του παραρτήματος ΙΙΙΑ, ιδίως όσον αφορά τις δοκιμές RDE που πρέπει να εκτελούνται και τα δεδομένα που πρέπει να καταγράφονται και να παρέχονται, ισχύουν μόνο για νέες εγκρίσεις τύπου σύμφωνα με τον κανονισμό (ΕΚ) αριθ. 715/2007 που εκδίδονται μετά την εικοστή ημέρα από τη δημοσίευση του παραρτήματος ΙΙΙΑ στην Επίσημη Εφημερίδα της Ευρωπαϊκής Ένωσης.

γ) Οι απαιτήσεις του παραρτήματος ΙΙΙΑ δεν ισχύουν για εγκρίσεις τύπου που έχουν χορηγηθεί σε κατασκευαστές με μικρή παραγωγή, όπως αυτοί ορίζονται στο άρθρο 2 παράγραφος 32 του παρόντος κανονισμού.

δ) Στην περίπτωση που οι οριζόμενες στα προσαρτήματα 5 και 6 του παραρτήματος ΙΙΙΑ απαιτήσεις πληρούνται μόνο για μία από τις δύο μεθόδους αξιολόγησης δεδομένων που περιγράφονται στα προσαρτήματα αυτά, εφαρμόζονται οι ακόλουθες διαδικασίες:

i) εκτελείται μία συμπληρωματική δοκιμή RDE·

ii) στην περίπτωση που οι απαιτήσεις αυτές πληρούνται και πάλι μόνο για μία από τις δύο μεθόδους, καταγράφεται η ανάλυση της πληρότητας και της κανονικότητας για αμφότερες τις μεθόδους και ο απαιτούμενος στο σημείο 9.3 του παραρτήματος ΙΙΙΑ υπολογισμός ενδέχεται να περιορίζεται στη μέθοδο για την οποία πληρούνται οι απαιτήσεις πληρότητας και κανονικότητας.

Καταγράφονται τα δεδομένα αμφότερων των δοκιμών RDE και της ανάλυσης της πληρότητας και της κανονικότητας και καθίστανται διαθέσιμα για σκοπούς εξέτασης της διαφοράς μεταξύ των αποτελεσμάτων των δύο μεθόδων αξιολόγησης δεδομένων.

ε) Η ισχύς στους τροχούς του υπό δοκιμή οχήματος προσδιορίζεται είτε μέσω μέτρησης της ροπής στην πλήμνη των τροχών είτε από τη ροή μάζας CO2 με τη χρήση της καμπύλης «Veline» σύμφωνα με το σημείο 4 του προσαρτήματος 6 του παραρτήματος ΙΙΙΑ.

▼B

Άρθρο 4

Απαιτήσεις για την έγκριση τύπου σχετικά με το ενσωματωμένο σύστημα διάγνωσης (OBD)

1. Ο κατασκευαστής διασφαλίζει τον εξοπλισμό όλων των οχημάτων με το σύστημα OBD.

2. Το σύστημα OBD σχεδιάζεται, κατασκευάζεται και τοποθετείται στο όχημα ώστε να το καθιστά ικανό να εντοπίζει διάφορους τύπους φθοράς ή δυσλειτουργίας καθ’ όλη τη διάρκεια ζωής του οχήματος.

3. Το σύστημα OBD πρέπει να συμμορφώνεται με τις απαιτήσεις του παρόντος κανονισμού υπό συνθήκες κανονικής χρήσης.

4. Όταν δοκιμάζεται με ελαττωματικό κατασκευαστικό στοιχείο σύμφωνα με το προσάρτημα 1 του παραρτήματος XI, πρέπει να ενεργοποιείται ο ενδείκτης δυσλειτουργίας του συστήματος OBD.

Ο ενδείκτης δυσλειτουργίας του συστήματος OBD μπορεί επίσης να ενεργοποιείται κατά τη διάρκεια της συγκεκριμένης δοκιμής σε επίπεδα εκπομπών κάτω από τις οριακές τιμές OBD που ορίζονται στο παράρτημα XI.

5. Ο κατασκευαστής διασφαλίζει ότι το σύστημα OBD συμμορφώνεται με τις απαιτήσεις απόδοσης κατά τη χρήση, όπως ορίζονται στο τμήμα 3 του προσαρτήματος 1 του παραρτήματος XI του παρόντος κανονισμού σε όλες τις ευλόγως προβλέψιμες συνθήκες οδήγησης.

6. Τα δεδομένα που αφορούν την απόδοση κατά τη χρήση, που προβλέπεται να αποθηκεύονται και να υποβάλλονται από το σύστημα OBD ενός οχήματος σύμφωνα με τις διατάξεις του σημείου 3.6 του προσαρτήματος 1 του παραρτήματος XI, πρέπει να καθίστανται αμέσως διαθέσιμα εκ μέρους του κατασκευαστή στις εθνικές αρχές και στους ανεξάρτητους φορείς χωρίς καμία κρυπτογράφηση.

▼M2 —————

▼B

Άρθρο 5

Αίτηση για έγκριση ΕΚ τύπου όσον αφορά τις εκπομπές και την πρόσβαση στις πληροφορίες επισκευής και συντήρησης

1. Ο κατασκευαστής υποβάλλει στην αρχή έγκρισης αίτηση για έγκριση ΕΚ τύπου όσον αφορά τις εκπομπές και την πρόσβαση σε πληροφορίες επισκευής και συντήρησης.

2. Η αίτηση που αναφέρεται στην παράγραφο 1 συντάσσεται σύμφωνα με το υπόδειγμα του εγγράφου πληροφοριών, όπως ορίζεται στο προσάρτημα 3 του παραρτήματος I.

3. Επιπλέον, ο κατασκευαστής υποβάλλει τις ακόλουθες πληροφορίες:

α) όταν πρόκειται για οχήματα με κινητήρες επιβαλλόμενης ανάφλεξης, δήλωση του κατασκευαστή σχετικά με το ελάχιστο ποσοστό διαλείψεων επί συνολικού αριθμού αναφλέξεων, οι οποίες οδηγούν σε εκπομπές που υπερβαίνουν τα όρια που καθορίζονται στην παράγραφο 2.3 του παραρτήματος XI, εφόσον το συγκεκριμένο ποσοστό διαλείψεων εκδηλώνεται από την αρχή μιας δοκιμής τύπου 1 όπως περιγράφεται στο παράρτημα III του παρόντος κανονισμού, ή που θα μπορούσαν να οδηγήσουν σε υπερθέρμανση του καταλύτη ή των καταλυτών καυσαερίων πριν από την πρόκληση μη αναστρέψιμης βλάβης·

β) λεπτομερείς γραπτές πληροφορίες που περιγράφουν πλήρως τα χαρακτηριστικά λειτουργίας του συστήματος OBD, συμπεριλαμβανομένης της απαρίθμησης όλων των σχετικών μερών του συστήματος ελέγχου εκπομπών του οχήματος που παρακολουθούνται από το σύστημα OBD·

γ) περιγραφή του ενδείκτη δυσλειτουργίας που χρησιμοποιείται από το σύστημα OBD για την ενημέρωση του οδηγού του οχήματος σχετικά με την ύπαρξη σφάλματος·

δ) δήλωση του κατασκευαστή ότι το σύστημα OBD συμμορφώνεται με τις διατάξεις του τμήματος 3 του προσαρτήματος 1 του παραρτήματος XI σχετικά με την απόδοση κατά τη χρήση σε όλες τις ευλόγως προβλέψιμες συνθήκες οδήγησης·

ε) σχέδιο που να περιγράφει λεπτομερώς τα τεχνικά κριτήρια και την αιτιολόγηση για την αύξηση του αριθμητή και του παρονομαστή κάθε οθόνης πολλαπλών ενδείξεων που πρέπει να πληροί τις απαιτήσεις των παραγράφων 3.2 και 3.3 του προσαρτήματος 1 του παραρτήματος XI, καθώς και για την ακύρωση των αριθμητών, των παρονομαστών και του γενικού παρονομαστή υπό τις συνθήκες που περιγράφονται στην παράγραφο 3.7 του προσαρτήματος 1 του παραρτήματος ΧΙ·

στ) περιγραφή των μέτρων που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών·

ζ) εφόσον συντρέχει περίπτωση, τα στοιχεία της οικογένειας του οχήματος όπως αναφέρεται στο προσάρτημα 2 του παραρτήματος ΧΙ·

η) όπου αυτό ενδείκνυται, αντίγραφα άλλων εγκρίσεων τύπου με τα σχετικά δεδομένα ώστε να καθίσταται εφικτή η επέκταση εγκρίσεων και ο προσδιορισμός των συντελεστών φθοράς.

4. Για τους σκοπούς της παραγράφου 3 στοιχείο δ), ο κατασκευαστής χρησιμοποιεί το υπόδειγμα πιστοποιητικού συμμόρφωσης κατασκευαστή με τις απαιτήσεις απόδοσης του OBD κατά τη χρήση, όπως ορίζονται στο προσάρτημα 7 του παραρτήματος I.

5. Για τους σκοπούς της παραγράφου 3 στοιχείο ε), η αρχή που χορηγεί την έγκριση καθιστά διαθέσιμες τις πληροφορίες που αναφέρονται στο συγκεκριμένο στοιχείο κατόπιν αιτήματος είτε των αρχών έγκρισης είτε της Επιτροπής.

6. Για τους σκοπούς της παραγράφου 3 στοιχεία δ) και ε), οι αρχές έγκρισης δεν χορηγούν έγκριση για όχημα εάν οι πληροφορίες που υποβάλλονται από τον κατασκευαστή δεν είναι κατάλληλες ώστε να πληρούνται οι απαιτήσεις του τμήματος 3 του προσαρτήματος 1 του παραρτήματος XI.

Οι παράγραφοι 3.2., 3.3. και 3.7. του προσαρτήματος 1 του παραρτήματος XI ισχύουν σε όλες τις ευλόγως προβλέψιμες συνθήκες οδήγησης.

Για την αξιολόγηση της εφαρμογής των απαιτήσεων που ορίζονται στο πρώτο και στο δεύτερο εδάφιο, οι αρχές έγκρισης λαμβάνουν υπόψη το υφιστάμενο τεχνολογικό πλαίσιο.

7. Για τους σκοπούς της παραγράφου 3 στοιχείο στ), τα μέτρα που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών περιλαμβάνουν τη δυνατότητα επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή.

8. Για τις δοκιμές που ορίζονται στο σχήμα I.2.4. του παραρτήματος I, ο κατασκευαστής υποβάλλει στην τεχνική υπηρεσία που είναι αρμόδια για τις δοκιμές έγκρισης τύπου όχημα αντιπροσωπευτικό του προς έγκριση τύπου.

9. Η αίτηση έγκρισης τύπου για οχήματα ενός καυσίμου, δύο καυσίμων και ευέλικτου καυσίμου πρέπει να συμμορφώνεται με τις συμπληρωματικές απαιτήσεις που ορίζονται στις παραγράφους 1.1 και 1.2. του παραρτήματος I.

10. Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται μετά από έγκριση τύπου δεν ακυρώνουν αυτομάτως την έγκριση, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιο τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.

▼M11

11. Ο κατασκευαστής παρέχει επίσης ένα διευρυμένο πακέτο τεκμηρίωσης με τις ακόλουθες πληροφορίες:

α) πληροφορίες σχετικά με τη λειτουργία όλων των AES και BES, περιλαμβανομένης και μιας περιγραφής των παραμέτρων που τροποποιούνται από οποιαδήποτε AES και των οριακών συνθηκών με βάση τις οποίες λειτουργεί η AES, καθώς και προσδιορισμό των AES ή BES που είναι πιθανό να ενεργοποιηθούν υπό τις συνθήκες των διαδικασιών δοκιμής που ορίζονται στον παρόντα κανονισμό·

β) περιγραφή της λογικής του συστήματος ελέγχου των καυσίμων, των μεθόδων χρονισμού και των σημείων μεταγωγής για όλους τους τρόπους λειτουργίας.

12. Το διευρυμένο πακέτο τεκμηρίωσης που αναφέρεται στην παράγραφο 11 παραμένει αυστηρώς εμπιστευτικό. Μπορεί να παραμείνει στην κατοχή της αρχής έγκρισης ή, κατά τη διακριτική ευχέρεια της αρχής έγκρισης, στην κατοχή του κατασκευαστή. Εάν ο κατασκευαστής κρατήσει το πακέτο τεκμηρίωσης, αποδίδεται στο πακέτο αυτό αναγνωριστικός αριθμός και ημερομηνία από την αρχή έγκρισης μετά τον έλεγχο και την έγκρισή του από αυτήν. Παραμένει διαθέσιμο για έλεγχο από την αρμόδια αρχή κατά τον χρόνο έγκρισης ή οποιαδήποτε στιγμή κατά την περίοδο ισχύος της έγκρισης.

▼B

Άρθρο 6

Διοικητικές διατάξεις για έγκριση ΕΚ τύπου όσον αφορά τις εκπομπές και την πρόσβαση στις πληροφορίες επισκευής και συντήρησης

▼M12

1. Εάν πληρούνται όλες οι σχετικές απαιτήσεις, η αρχή έγκρισης χορηγεί έγκριση τύπου ΕΚ και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.

Με την επιφύλαξη των διατάξεων του παραρτήματος VII της οδηγίας 2007/46/ΕΚ, η ενότητα 3 του αριθμού έγκρισης τύπου διαμορφώνεται σύμφωνα με το προσάρτημα 6 του παραρτήματος I του παρόντος κανονισμού.

Η αρχή έγκρισης δεν μπορεί να χορηγεί τον ίδιο αριθμό σε άλλον τύπο οχήματος.

Οι απαιτήσεις του κανονισμού (ΕΚ) 715/2007 θεωρείται ότι πληρούνται εάν ικανοποιούνται όλοι οι ακόλουθοι όροι:

α) πληρούνται οι απαιτήσεις του άρθρου 3 παράγραφος 10 του παρόντος κανονισμού·

β) πληρούνται οι απαιτήσεις του άρθρου 13 του παρόντος κανονισμού·

γ) το όχημα έχει εγκριθεί σύμφωνα με τους κανονισμούς ΟΕΕ/ΗΕ αριθ. 83, σειρά τροποποιήσεων 07· τον κανονισμό ΟΕΕ/ΗΕ αριθ. 85 και τα συμπληρώματά του, τον κανονισμό ΟΕΕ/ΗΕ αριθ. 101, αναθεώρηση 3 (που αποτελείται από τη σειρά τροποποιήσεων 01 και τα συμπληρώματά τους) και, στην περίπτωση οχημάτων με κινητήρες ανάφλεξης με συμπίεση, τον κανονισμό ΟΕΕ/ΗΕ αριθ. 24 μέρος III, σειρά τροποποιήσεων 03.

δ) πληρούνται οι απαιτήσεις του άρθρου 5 παράγραφοι 11 και 12.

▼B

2. Κατά παρέκκλιση από την παράγραφο 1, και κατόπιν αιτήματος του κατασκευαστή, ένα όχημα με σύστημα OBD μπορεί να γίνει αποδεκτό για έγκριση τύπου όσον αφορά τις εκπομπές και τις πληροφορίες επισκευής και συντήρησης, παρότι το σύστημα παρουσιάζει μία ή περισσότερες ανεπάρκειες σε βαθμό που να μην πληρούνται απολύτως οι ειδικές απαιτήσεις του παραρτήματος XI, υπό την προϋπόθεση ότι υφίσταται συμμόρφωση με τις ειδικές διοικητικές διατάξεις που ορίζονται στο τμήμα 3 του συγκεκριμένου παραρτήματος.

Η αρχή έγκρισης κοινοποιεί την απόφαση χορήγησης έγκρισης τύπου σε όλες τις αρχές έγκρισης των υπολοίπων κρατών μελών σύμφωνα με τις απαιτήσεις που ορίζονται στο άρθρο 8 της οδηγίας 2007/46/ΕΚ.

3. Κατά τη χορήγηση έγκρισης ΕΚ τύπου βάσει της παραγράφου 1, η αρχή έγκρισης εκδίδει πιστοποιητικό έγκρισης ΕΚ τύπου χρησιμοποιώντας το υπόδειγμα που ορίζεται στο προσάρτημα 4 του παραρτήματος I.

Άρθρο 7

Τροποποιήσεις των εγκρίσεων τύπου

Τα άρθρα 13, 14 και 16 της οδηγίας 2007/46/ΕΚ ισχύουν για οποιεσδήποτε τροποποιήσεις των εγκρίσεων τύπου.

Κατόπιν αιτήματος του κατασκευαστή, οι διατάξεις που ορίζονται στο τμήμα 3 του παραρτήματος I ισχύουν χωρίς να απαιτούνται συμπληρωματικές δοκιμές μόνο για τα οχήματα του ίδιου τύπου.

Άρθρο 8

Συμμόρφωση της παραγωγής

1. Τα μέτρα για τη διασφάλιση της συμμόρφωσης της παραγωγής λαμβάνονται σύμφωνα με τις διατάξεις του άρθρου 12 της οδηγίας 2007/46/ΕΚ.

2. Η συμμόρφωση της παραγωγής ελέγχεται με βάση την περιγραφή στο πιστοποιητικό έγκρισης τύπου, όπως ορίζεται στο προσάρτημα 4 του παραρτήματος I του παρόντος κανονισμού.

3. Οι ειδικές διατάξεις σχετικά με τη συμμόρφωση της παραγωγής ορίζονται στο τμήμα 4 του παραρτήματος I του παρόντος κανονισμού και οι σχετικές στατιστικές μέθοδοι στα προσαρτήματα 1 και 2 του εν λόγω παραρτήματος.

Άρθρο 9

Συμμόρφωση εν χρήσει

1. Οι διατάξεις για τη συμμόρφωση εν χρήσει ορίζονται στο παράρτημα II του παρόντος κανονισμού και, για τα οχήματα με έγκριση τύπου βάσει της οδηγίας του Συμβουλίου 70/220/ΕΟΚ ( 3 ), στο παράρτημα XV του παρόντος κανονισμού.

2. Τα μέτρα για τη διασφάλιση της συμμόρφωσης εν χρήσει για τα οχήματα με έγκριση τύπου βάσει του παρόντος κανονισμού ή της οδηγίας 70/220/ΕΟΚ πρέπει να λαμβάνονται σύμφωνα με το άρθρο 12 της οδηγίας 2007/46/ΕΚ.

3. Τα μέτρα για τη συμμόρφωση εν χρήσει πρέπει να είναι κατάλληλα ώστε να επιβεβαιώνουν τη λειτουργικότητα των διατάξεων ελέγχου της ρύπανσης κατά τη διάρκεια της κανονικής ωφέλιμης διάρκειας ζωής των οχημάτων υπό κανονικές συνθήκες χρήσης, όπως ορίζεται στο παράρτημα II του παρόντος κανονισμού.

4. Τα μέτρα για τη συμμόρφωση εν χρήσει ελέγχονται για διάστημα που φτάνει τα πέντε χρόνια ζωής ή τα 100 000 km, όποιο από τα δύο συμβεί νωρίτερα.

5. Ο κατασκευαστής δεν είναι υποχρεωμένος να προβαίνει σε έλεγχο της συμμόρφωσης εν χρήσει εάν ο αριθμός των οχημάτων που έχουν πωληθεί καθιστά αδύνατη τη λήψη επαρκών δειγμάτων προς δοκιμή. Επομένως, δεν απαιτείται έλεγχος εάν οι ετήσιες πωλήσεις του συγκεκριμένου τύπου οχήματος είναι λιγότερες από 5 000 στο σύνολο της Κοινότητας.

Ωστόσο, ο κατασκευαστής τόσο μικρών σειρών οχημάτων υποβάλλει στην αρχή έγκρισης έκθεση σχετικά με τυχόν αξιώσεις αποζημίωσης και επισκευής, καθώς και σχετικά με ενδεχόμενες βλάβες του συστήματος OBD, όπως ορίζεται στο σημείο 2.3.του παραρτήματος II του παρόντος κανονισμού. Επιπλέον, η αρχή έγκρισης μπορεί να ζητήσει να υποβάλλονται οι συγκεκριμένοι τύποι οχημάτων σε δοκιμές σύμφωνα με το προσάρτημα 1 του παραρτήματος II του παρόντος κανονισμού.

6. Όσον αφορά τα οχήματα με έγκριση τύπου βάσει του παρόντος κανονισμού, όταν η αρχή έγκρισης δεν είναι ικανοποιημένη με τα αποτελέσματα των δοκιμών σύμφωνα με τα κριτήρια που ορίζονται στο προσάρτημα 2 του παραρτήματος II, τα διορθωτικά μέτρα που αναφέρονται στο άρθρο 30 παράγραφος 1 και στο παράρτημα X της οδηγίας 2007/46/ΕΚ επεκτείνονται σε οχήματα εν χρήσει που ανήκουν στον ίδιο τύπο οχήματος και είναι πιθανόν να εμφανίσουν τα ίδια ελαττώματα σύμφωνα με το τμήμα 6 του προσαρτήματος 1 του παραρτήματος II.

Το πρόγραμμα διορθωτικών μέτρων που υποβάλλεται από τον κατασκευαστή σύμφωνα με την παράγραφο 6.1 του προσαρτήματος 1 του παραρτήματος II του παρόντος κανονισμού εγκρίνεται από την αρχή έγκρισης. Υπεύθυνος για την εκτέλεση του εγκεκριμένου προγράμματος διορθωτικών μέτρων είναι ο κατασκευαστής.

Η αρχή έγκρισης κοινοποιεί την απόφασή της σε όλα τα κράτη μέλη εντός διαστήματος 30 ημερών. Τα κράτη μέλη μπορούν να απαιτήσουν την εφαρμογή του ίδιου προγράμματος διορθωτικών μέτρων σε όλα τα οχήματα του ίδιου τύπου που είναι ταξινομημένα στην επικράτειά τους.

7. Εάν μια αρχή έγκρισης έχει αποφασίσει ότι ένας τύπος οχήματος δεν συμμορφώνεται με τις ισχύουσες απαιτήσεις του προσαρτήματος 1, ενημερώνει άμεσα το κράτος μέλος που χορήγησε την αρχική έγκριση τύπου σύμφωνα με τις απαιτήσεις του άρθρου 30 παράγραφος 3 της οδηγίας 2007/46/ΕΚ.

Μετά από την κοινοποίηση αυτή και με την επιφύλαξη του άρθρου 30 παράγραφος 6 της οδηγίας 2007/46/ΕΚ, η αρχή που χορήγησε την αρχική έγκριση τύπου ενημερώνει τον κατασκευαστή ότι ένας συγκεκριμένος τύπος οχήματος δεν ανταποκρίνεται στις απαιτήσεις των εν λόγω διατάξεων και ότι αναμένεται η λήψη ορισμένων μέτρων από αυτόν. Ο κατασκευαστής υποβάλλει στη δεδομένη αρχή, εντός δύο μηνών από την ημερομηνία της κοινοποίησης, πρόγραμμα μέτρων για την αντιμετώπιση των ελαττωμάτων, η ουσία των οποίων πρέπει να ανταποκρίνεται στις απαιτήσεις των παραγράφων 6.1 έως 6.8 του προσαρτήματος 1. Η αρχή που χορήγησε την αρχική έγκριση τύπου διαβουλεύεται, εντός δύο μηνών, με τον κατασκευαστή προκειμένου να διασφαλίσει συμφωνία σχετικά με το πρόγραμμα μέτρων και την εφαρμογή του προγράμματος αυτού. Εάν η αρχή που χορήγησε την αρχική έγκριση τύπου αποφασίσει ότι δεν μπορεί να επιτευχθεί συμφωνία, κινείται η διαδικασία που προβλέπεται από το άρθρο 30 παράγραφος 3 και παράγραφος 4 της οδηγίας 2007/46/ΕΚ.

Άρθρο 10

Διατάξεις ελέγχου της ρύπανσης

1. Ο κατασκευαστής διασφαλίζει ότι οι διατάξεις αντικατάστασης για τον έλεγχο της ρύπανσης που προορίζονται να τοποθετηθούν σε οχήματα με έγκριση ΕΚ τύπου, εφόσον εμπίπτουν στο πεδίο εφαρμογής του κανονισμού (ΕΚ) αριθ. 715/2007, λαμβάνουν έγκριση ΕΚ τύπου ως χωριστές τεχνικές μονάδες κατά την έννοια του άρθρου 10 παράγραφος 2 της οδηγίας 2007/46/ΕΚ, σύμφωνα με τα άρθρα 12 και 13 και το παράρτημα XIII του παρόντος κανονισμού.

Οι καταλυτικοί μετατροπείς και τα φίλτρα σωματιδίων θεωρούνται ως διατάξεις ελέγχου της ρύπανσης για τους σκοπούς του παρόντος κανονισμού.

▼M1

Οι σχετικές απαιτήσεις θεωρείται ότι πληρούνται εάν ικανοποιούνται όλοι οι ακόλουθοι όροι:

α) πληρούνται οι απαιτήσεις του άρθρου 13·

β) οι διατάξεις αντικατάστασης για τον έλεγχο της ρύπανσης εγκρίθηκαν σύμφωνα με τον κανονισμό ΟΕΕ/ΗΕ αριθ. 103.

Στην περίπτωση που αναφέρεται στο τρίτο εδάφιο εφαρμόζεται επίσης το άρθρο 14.

▼B

2. Οι διατάξεις αντικατάστασης για τον έλεγχο της ρύπανσης του αρχικού εξοπλισμού, οι οποίες εμπίπτουν στον τύπο που καλύπτεται από το σημείο 2.3 της προσθήκης του προσαρτήματος 4 του παραρτήματος I και προορίζονται για τοποθέτηση σε όχημα στο οποίο αναφέρεται το σχετικό έγγραφο έγκρισης τύπου, δεν χρειάζεται να συμμορφώνονται με το παράρτημα XIII υπό την προϋπόθεση ότι πληρούν τις απαιτήσεις των σημείων 2.1 και 2.2 του συγκεκριμένου παραρτήματος.

3. Ο κατασκευαστής διασφαλίζει ότι η αρχική διάταξη ελέγχου της ρύπανσης φέρει σήμανση ταυτοποίησης.

4. Η σήμανση ταυτοποίησης που αναφέρεται στην παράγραφο 3 περιλαμβάνει τα ακόλουθα:

α) επωνυμία ή εμπορικό σήμα του κατασκευαστή του οχήματος ή του κινητήρα·

β) μάρκα και προσδιοριστικό αριθμό εξαρτήματος της αρχικής διάταξης ελέγχου της ρύπανσης, όπως καταγράφονται στις πληροφορίες που αναφέρονται στο σημείο 3.2.12.2. του προσαρτήματος 3 του παραρτήματος I.

Άρθρο 11

Αίτηση για έγκριση ΕΚ τύπου διάταξης αντικατάστασης για τον έλεγχο της ρύπανσης ως χωριστή τεχνική μονάδα

1. Ο κατασκευαστής υποβάλλει στην αρχή έγκρισης αίτηση για έγκριση ΕΚ τύπου για διάταξη αντικατάστασης για τον έλεγχο της ρύπανσης ως χωριστή τεχνική μονάδα.

Η αίτηση συντάσσεται σύμφωνα με το υπόδειγμα του εγγράφου πληροφοριών, όπως ορίζεται στο προσάρτημα 1 του παραρτήματος XIII.

2. Πέραν των απαιτήσεων που ορίζονται στην παράγραφο 1, ο κατασκευαστής υποβάλλει στην τεχνική υπηρεσία που είναι αρμόδια για τις δοκιμές έγκρισης τύπου τα ακόλουθα:

α) ένα ή περισσότερα οχήματα του τύπου που εγκρίνεται σύμφωνα με τον παρόντα κανονισμό εξοπλισμένα με καινούριες αρχικές διατάξεις ελέγχου της ρύπανσης·

β) ένα δείγμα του τύπου της διάταξης αντικατάστασης για τον έλεγχο της ρύπανσης·

γ) ένα επιπλέον δείγμα του τύπου της διάταξης αντικατάστασης για τον έλεγχο της ρύπανσης, σε περίπτωση διάταξης αντικατάστασης για τον έλεγχο της ρύπανσης που προορίζεται να τοποθετηθεί σε όχημα εξοπλισμένο με σύστημα OBD.

3. Για τους σκοπούς της παραγράφου 2 στοιχείο (α), τα προς δοκιμή οχήματα επιλέγονται από τον αιτούντα με τη σύμφωνη γνώμη της τεχνικής υπηρεσίας.

Τα προς δοκιμή οχήματα πρέπει να συμμορφώνονται με τις απαιτήσεις που ορίζονται στην παράγραφο 3.1. του παραρτήματος 4 του κανονισμού ΟΕΕ/ΗΕ αριθ. 83.

Τα προς δοκιμή οχήματα πρέπει να ανταποκρίνονται στις ακόλουθες απαιτήσεις:

α) δεν παρουσιάζουν ελαττώματα στο σύστημα ελέγχου εκπομπών·

β) τυχόν αρχικά εξαρτήματα που συνδέονται με τις εκπομπές και παρουσιάζουν υπερβολική φθορά ή δυσλειτουργίες επισκευάζονται ή αντικαθίστανται·

γ) ρυθμίζονται σωστά και σύμφωνα με τις προδιαγραφές του κατασκευαστή πριν από τη διεξαγωγή των δοκιμών για τις εκπομπές.

4. Για τους σκοπούς της παραγράφου 2 στοιχεία (β) και (γ), το δείγμα πρέπει να φέρει ευανάγνωστη και ανεξίτηλη σήμανση με την εμπορική επωνυμία ή το σήμα του αιτούντος και την εμπορική ονομασία του.

5. Για τους σκοπούς της παραγράφου 2 στοιχείο (γ), το δείγμα πρέπει να έχει υποστεί φθορά, όπως ορίζεται στο σημείο 25 του άρθρου 2.

Άρθρο 12

Διοικητικές διατάξεις για έγκριση ΕΚ τύπου διάταξης αντικατάστασης για τον έλεγχο της ρύπανσης ως χωριστή τεχνική μονάδα

1. Εάν πληρούνται όλες οι σχετικές απαιτήσεις, η αρχή έγκρισης χορηγεί έγκριση ΕΚ τύπου για διάταξη αντικατάστασης για τον έλεγχο της ρύπανσης ως χωριστή τεχνική μονάδα και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.

Η αρχή έγκρισης δεν μπορεί να χορηγεί τον ίδιο αριθμό σε άλλον τύπο διάταξης αντικατάστασης για τον έλεγχο της ρύπανσης.

Ο ίδιος αριθμός έγκρισης τύπου μπορεί να καλύπτει τη χρήση της συγκεκριμένης διάταξης αντικατάστασης για τον έλεγχο της ρύπανσης για διάφορους τύπους οχημάτων.

2. Για τους σκοπούς της παραγράφου 1, η αρχή έγκρισης εκδίδει πιστοποιητικό έγκρισης ΕΚ τύπου με βάση το υπόδειγμα που ορίζεται στο προσάρτημα 2 του παραρτήματος XIII.

3. Εάν ο αιτών έγκριση τύπου μπορεί να αποδείξει στην αρχή έγκρισης ή στην τεχνική υπηρεσία ότι ο τύπος της διάταξης αντικατάστασης για τον έλεγχο της ρύπανσης είναι εκείνος που αναφέρεται στην παράγραφο 2.3 της προσθήκης του προσαρτήματος 4 του παραρτήματος I, η χορήγηση της έγκρισης δεν εξαρτάται από την εξακρίβωση της συμμόρφωσης με τις απαιτήσεις που ορίζονται στο τμήμα 4 του παραρτήματος XIII.

Άρθρο 13

Πρόσβαση σε πληροφορίες για το σύστημα OBD και την επισκευή και συντήρηση του οχήματος

1. Οι κατασκευαστές προβλέπουν τα απαραίτητα μέτρα και διαδικασίες, σύμφωνα με τα άρθρα 6 και 7 του κανονισμού (ΕΚ) αριθ. 715/2007 και το παράρτημα XIV του παρόντος κανονισμού, προκειμένου να καθιστούν άμεσα προσβάσιμες τις πληροφορίες για το σύστημα OBD και την επισκευή και συντήρηση του οχήματος.

2. Οι αρχές έγκρισης χορηγούν έγκριση τύπου μόνο εφόσον έχουν λάβει από τον κατασκευαστή πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος.

3. Το πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος χρησιμεύει ως απόδειξη συμμόρφωσης με το άρθρο 6 παράγραφος 6 του κανονισμού (ΕΚ) αριθ. 715/2007.

4. Το πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος συντάσσεται σύμφωνα με το υπόδειγμα που ορίζεται στο προσάρτημα 1 του παραρτήματος XIV.

5. Εάν οι πληροφορίες για το σύστημα OBD και την επισκευή και συντήρηση του οχήματος δεν είναι διαθέσιμες, ή δεν συμμορφώνονται με τα άρθρα 6 και 7 του κανονισμού (ΕΚ) αριθ. 715/2007 και του παραρτήματος XIV του παρόντος κανονισμού, όταν υποβάλλεται η αίτηση για έγκριση τύπου, ο κατασκευαστής πρέπει να υποβάλει τις εν λόγω πληροφορίες εντός έξι μηνών από την ημερομηνία που ορίζεται στην παράγραφο 2 του άρθρου 10 του κανονισμού (ΕΚ) αριθ. 715/2007 ή εντός έξι μηνών από την ημερομηνία της έγκρισης τύπου, οποιαδήποτε από τις δύο είναι μεταγενέστερη.

6. Οι υποχρεώσεις για παροχή πληροφοριών εντός των προθεσμιών που ορίζονται στην παράγραφο 5 ισχύουν μόνο εφόσον, μετά την έγκριση τύπου, το όχημα διατίθεται στο εμπόριο.

Όταν το όχημα διατίθεται στην αγορά πάνω από έξι μήνες μετά την έγκριση τύπου, οι πληροφορίες παρέχονται από την ημερομηνία κατά την οποία το όχημα διατίθεται στην αγορά.

7. Η αρχή έγκρισης μπορεί να θεωρήσει δεδομένο ότι ο κατασκευαστής έχει προβλέψει ικανοποιητικά μέτρα και διαδικασίες όσον αφορά την πρόσβαση στις πληροφορίες για το σύστημα OBD και την επισκευή και συντήρηση του οχήματος, βάσει ολοκληρωμένου πιστοποιητικού πρόσβασης στις πληροφορίες για το σύστημα OBD και την επισκευή και συντήρηση του οχήματος, υπό την προϋπόθεση ότι δεν έχουν διατυπωθεί ενστάσεις, και ότι ο κατασκευαστής παρέχει τις εν λόγω πληροφορίες εντός της προθεσμίας που ορίζεται στην παράγραφο 5.

8. Πέραν των απαιτήσεων για πρόσβαση στις πληροφορίες για το σύστημα OBD που ορίζονται στο τμήμα 4 του παραρτήματος XI, ο κατασκευαστής καθιστά διαθέσιμες στα ενδιαφερόμενα μέρη τις ακόλουθες πληροφορίες:

α) πληροφορίες για την ανάπτυξη κατασκευαστικών στοιχείων αντικατάστασης καίριας σημασίας για την ορθή λειτουργία του συστήματος OBD.

β) πληροφορίες για την ανάπτυξη κοινών διαγνωστικών εργαλείων.

Για τους σκοπούς του στοιχείου α), η ανάπτυξη ανταλλακτικών εξαρτημάτων δεν περιορίζεται από: τη μη διαθεσιμότητα κατάλληλων πληροφοριών, τις τεχνικές απαιτήσεις που αφορούν τις στρατηγικές για τους ενδείκτες δυσλειτουργίας εάν οι οριακές τιμές OBD υπερβαίνονται ή εάν το σύστημα OBD δεν μπορεί να ανταποκριθεί στις βασικές απαιτήσεις παρακολούθησης για το OBD του παρόντος κανονισμού· ειδικές τροποποιήσεις στον χειρισμό των πληροφοριών OBD ώστε να λειτουργεί ανεξάρτητα και ανάλογα με την τροφοδότηση του οχήματος είτε με βενζίνη είτε με αέριο· την έγκριση των αεριοκίνητων οχημάτων που εμφανίζουν περιορισμένο αριθμό επουσιωδών ανεπαρκειών.

Για τους σκοπούς του στοιχείου β), όταν οι κατασκευαστές χρησιμοποιούν διαγνωστικά εργαλεία και εργαλεία δοκιμών σύμφωνα με τα πρότυπα ISO 22900 Modular Vehicle Communication Interface (MVCI) και ISO 22901 Open Diagnostic Data Exchange (ODX) στα δίκτυα δικαιόχρησής τους, τα αρχεία ODX πρέπει να είναι προσβάσιμα για ανεξάρτητους φορείς μέσω του δικτυακού τόπου του κατασκευαστή.

▼M1

9. Ιδρύεται το φόρουμ για την πρόσβαση σε πληροφορίες για οχήματα (εφεξής «το φόρουμ»).

Το φόρουμ εξετάζει εάν η πρόσβαση στις πληροφορίες επηρεάζει τις προόδους που σημειώνονται στον περιορισμό της κλοπής οχημάτων και διατυπώνει συστάσεις για τη βελτίωση των απαιτήσεων σχετικά με την πρόσβαση στις πληροφορίες. Ειδικότερα, το φόρουμ συμβουλεύει την Επιτροπή σχετικά με την έναρξη διαδικασίας για την έγκριση και τη χορήγηση άδειας σε ανεξάρτητους φορείς από διαπιστευμένους οργανισμούς ώστε να αποκτήσουν πρόσβαση σε πληροφορίες για την ασφάλεια του οχήματος.

Η Επιτροπή μπορεί να αποφασίσει να τηρήσει το απόρρητο των συζητήσεων και των πορισμάτων του φόρουμ.

▼B

Άρθρο 14

Συμμόρφωση προς τις υποχρεώσεις σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος

1. Μια αρχή έγκρισης μπορεί, ανά πάσα στιγμή, είτε με δική της πρωτοβουλία είτε βάσει αξιολόγησης εκ μέρους τεχνικής υπηρεσίας, να ελέγξει τη συμμόρφωση ενός κατασκευαστή με τις διατάξεις του κανονισμού (ΕΚ) αριθ. 715/2007, του παρόντος κανονισμού και των όρων του πιστοποιητικού πρόσβασης στις πληροφορίες για το σύστημα OBD και την επισκευή και συντήρηση του οχήματος.

2. Όταν μια αρχή έγκρισης αποφαίνεται ότι κατασκευαστής δεν έχει συμμορφωθεί με τις υποχρεώσεις του σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος, η αρχή έγκρισης που έχει χορηγήσει τη σχετική έγκριση τύπου λαμβάνει όλα τα απαραίτητα μέτρα για την επανόρθωση της κατάστασης.

3. Τα μέτρα αυτά μπορούν να περιλαμβάνουν αφαίρεση ή αναστολή της έγκρισης τύπου, πρόστιμα ή άλλα μέτρα που υιοθετούνται σύμφωνα με το άρθρο 13 του κανονισμού (ΕΚ) αριθ. 715/2007.

4. Η αρχή έγκρισης προβαίνει σε έλεγχο προκειμένου να εξακριβώσει τη συμμόρφωση του κατασκευαστή με τις υποχρεώσεις σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος, σε περίπτωση που ανεξάρτητος φορέας ή εμπορική ένωση που εκπροσωπεί ανεξάρτητους φορείς υποβάλει καταγγελία στην αρχή έγκρισης.

5. Κατά τη διεξαγωγή του ελέγχου, η αρχή έγκρισης μπορεί να ζητήσει από τεχνική υπηρεσία ή οποιονδήποτε άλλον ανεξάρτητο εμπειρογνώμονα να προβεί σε αξιολόγηση ώστε να εξακριβώσει το εάν πληρούνται οι υποχρεώσεις αυτές.

Άρθρο 15

Ειδικές απαιτήσεις όσον αφορά τις πληροφορίες για την έγκριση τύπου

1. Κατά παρέκκλιση του παραρτήματος Ι της οδηγίας 70/156/ΕΟΚ ( 4 ) του Συμβουλίου και μέχρι την 29η Απριλίου 2009 ισχύουν οι συμπληρωματικές απαιτήσεις που ορίζονται στο παράρτημα XVIII του παρόντος κανονισμού.

2. Κατά παρέκκλιση του παραρτήματος III της οδηγίας 70/156/ΕΟΚ του Συμβουλίου και μέχρι την 29η Απριλίου 2009 ισχύουν οι συμπληρωματικές απαιτήσεις που ορίζονται στο παράρτημα XIX του παρόντος κανονισμού.

Άρθρο 16

Τροποποιήσεις του κανονισμού (ΕΚ) αριθ. 715/2007

Ο κανονισμός (ΕΚ) αριθ. 715/2007 τροποποιείται σύμφωνα με το παράρτημα XVII του παρόντος κανονισμού.

▼M12

Άρθρο 16a

Μεταβατικές διατάξεις

Με ισχύ από την 1η Σεπτεμβρίου 2017 για οχήματα κατηγορίας Μ1, Μ2 και κατηγορίας Ν1 κλάσης I και από την 1η Σεπτεμβρίου 2018 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2, ο παρών κανονισμός εφαρμόζεται μόνο για την αξιολόγηση των ακόλουθων απαιτήσεων για οχήματα που έχουν λάβει έγκριση τύπου σύμφωνα με τον παρόντα κανονισμό πριν από τις εν λόγω ημερομηνίες:

α) συμμόρφωση της παραγωγής σύμφωνα με το άρθρο 8·

β) συμμόρφωση εν χρήσει σύμφωνα με το άρθρο 9·

γ) πρόσβαση στις πληροφορίες για το OBD και για την επισκευή και τη συντήρηση του οχήματος σύμφωνα με το άρθρο 13·

▼M13

δ) παρατάσεις για εγκρίσεις τύπου που χορηγούνται δυνάμει του παρόντος κανονισμού, μέχρις ότου νέες απαιτήσεις καταστούν εφαρμοστέες για τα νέα οχήματα.

▼M12

Ο παρών κανονισμός εφαρμόζεται επίσης για τη διαδικασία συσχέτισης η οποία ορίζεται στους εκτελεστικούς κανονισμούς της Επιτροπής (ΕΕ) 2017/1152 ( 5 ) και (ΕΕ) 2017/1153 ( 6 ).

▼B

Άρθρο 17

Έναρξη ισχύος

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Ωστόσο, οι υποχρεώσεις που ορίζονται στο άρθρο 4 παράγραφος 5, στο άρθρο 4 παράγραφος 6, στο άρθρο 5 παράγραφος 3 στοιχείο δ) και στο άρθρο 5 παράγραφος 3 στοιχείο 3) αρχίζουν να ισχύουν από 1 Σεπτεμβρίου 2011 για την έγκριση νέων τύπων οχημάτων και από 1 Ιανουαρίου 2014 για όλα τα νέα οχήματα που πωλούνται, ταξινομούνται ή τίθενται σε χρήση εντός της Κοινότητας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΚΑΤΑΛΟΓΟΣ ΠΑΡΑΡΤΗΜΑΤΩΝ







ΠΑΡΑΡΤΗΜΑ I Διοικητικές διατάξεις για την έγκριση ΕΚ τύπου Προσάρτημα 1 Εξακρίβωση της συμμόρφωσης της παραγωγής (1η στατιστική μέθοδος) Προσάρτημα 2 Εξακρίβωση της συμμόρφωσης της παραγωγής (2α στατιστική μέθοδος) Προσάρτημα 3 Υπόδειγμα εγγράφου πληροφοριών Προσάρτημα 4 Υπόδειγμα πιστοποιητικού έγκρισης ΕΚ τύπου Προσάρτημα 5 Πληροφορίες σχετικά με το σύστημα OBD Προσάρτημα 6 Σύστημα αρίθμησης των πιστοποιητικών έγκρισης ΕΚ τύπου Προσάρτημα 7 Πιστοποιητικό συμμόρφωσης του κατασκευαστή με τις απαιτήσεις απόδοσης του OBD κατά τη χρήση ΠΑΡΑΡΤΗΜΑ II Συμμόρφωση κατά τη χρήση Προσάρτημα 1 Έλεγχος της συμμόρφωσης κατά τη χρήση Προσάρτημα 2 Στατιστική διαδικασία για τις δοκιμή συμμόρφωσης οχημάτων κατά τη χρήση σχετικά με εκπομπές καυσαερίων Προσάρτημα 3 Ευθύνες σχετικά με τη συμμόρφωση κατά τη χρήση ΠΑΡΑΡΤΗΜΑ III Εξακρίβωση των μέσων τιμών εκπομπών καυσαερίων σε συνθήκες περιβάλλοντος (δοκιμή τύπου 1) ΠΑΡΑΡΤΗΜΑ ΙΙΙΑ Εξακριβωση εκπομπων σε συνθηκεσ πραγματικησ οδηγησησ Προσάρτημα 1 Διαδικασία δοκιμών για τον έλεγχο εκπομπών οχημάτων με φορητό σύστημα μέτρησης εκπομπών (PEMS) Προσάρτημα 2 Προδιαγραφές και βαθμονόμηση των στοιχείων και των σημάτων του συστήματος PEMS Προσάρτημα 3 Επικύρωση του συστήματος PEMS και του μη ιχνηλάσιμου ρυθμού ροής μάζας καυσαερίων Προσάρτημα 4 Προσδιορισμός των εκπομπών Προσάρτημα 5 Εξακρίβωση δυναμικών συνθηκών διαδρομής με τη μέθοδο 1 (Παράθυρο κινητού μέσου όρου) Προσάρτημα 6 Εξακρίβωση δυναμικών συνθηκών διαδρομής με τη μέθοδο 2 (ταξινόμηση ισχύος) Προσάρτημα 7 Επιλογή οχημάτων για δοκιμή του συστήματος PEMS κατά την αρχική έγκριση τύπου Προσάρτημα 7α Επαλήθευση της συνολικής δυναμικής της διαδρομής Προσάρτημα 7β Διαδικασία για τον προσδιορισμό της θετικής σωρευτικής αύξησης υψομέτρου μιας διαδρομής Προσάρτημα 8 Απαιτήσεις ανταλλαγής και αναφοράς δεδομένων Προσάρτημα 9 Πιστοποιητικό συμμόρφωσης του κατασκευαστή ΠΑΡΑΡΤΗΜΑ IV Δεδομένα που απαιτούνται κατά την έγκριση τύπου για σκοπούς τεχνικού ελέγχου Προσάρτημα 1 Μέτρηση των εκπομπών μονοξειδίου του άνθρακα σε ταχύτητες βραδυπορείας (δοκιμή τύπου 2) Προσάρτημα 2 Μέτρηση της θολότητας των καυσαερίων ΠΑΡΑΡΤΗΜΑ V Εξακρίβωση των εκπομπών αερίων στροφαλοθαλάμου (δοκιμή τύπου 3) ΠΑΡΑΡΤΗΜΑ VI Προσδιορισμός των εξατμιστικών εκπομπών (δοκιμή τύπου 4) ΠΑΡΑΡΤΗΜΑ VII Εξακρίβωση της ανθεκτικότητας των διατάξεων ελέγχου της ρύπανσης (δοκιμή τύπου 5) Προσάρτημα 1 Πρότυπος εργαστηριακός κύκλος (ΠΕΚ) Προσάρτημα 2 Πρότυπος εργαστηριακός κύκλος ντίζελ (ΠΕΚΝ) Προσάρτημα 3 Πρότυπος κύκλος δρόμου (ΠΚΔ) ΠΑΡΑΡΤΗΜΑ VIII Εξακρίβωση των μέσων εκπομπών καυσαερίων σε χαμηλές θερμοκρασίες περιβάλλοντος (δοκιμή τύπου 6) ΠΑΡΑΡΤΗΜΑ IX Προδιαγραφές των καυσίμων αναφοράς ΠΑΡΑΡΤΗΜΑ X Διαδικασία δοκιμής εκπομπών για υβριδικά ηλεκτρικά οχήματα (ΥΗΟ) ΠΑΡΑΡΤΗΜΑ XI Ενσωματωμένο σύστημα διάγνωσης (OBD) σε μηχανοκίνητα οχήματα Προσάρτημα 1 Ζητήματα λειτουργίας των συστημάτων OBD Προσάρτημα 2 Βασικά χαρακτηριστικά της οικογένειας οχημάτων ΠΑΡΑΡΤΗΜΑ XII Καθορισμοσ εκπομπων CO2, καταναλωση καυσιμου, καταναλωση ηλεκτρικησ ενεργειασ και ηλεκτρικη αυτονομια ΠΑΡΑΡΤΗΜΑ XIII Έγκριση ΕΚ τύπου για διατάξεις αντικατάστασης για τον έλεγχο της ρύπανσης ως χωριστές τεχνικές μονάδες Προσάρτημα 1 Υπόδειγμα εγγράφου πληροφοριών Προσάρτημα 2 Υπόδειγμα πιστοποιητικού έγκρισης ΕΚ τύπου Προσάρτημα 3 Υπόδειγμα σήματος έγκρισης ΕΚ τύπου ΠΑΡΑΡΤΗΜΑ XIV Πρόσβαση στις πληροφορίες για το σύστημα OBD και την επισκευή και συντήρηση του οχήματος Προσάρτημα 1 Πιστοποιητικό συμμόρφωσης ΠΑΡΑΡΤΗΜΑ XV Συμμόρφωση εν χρήσει για οχήματα με έγκριση τύπου βάσει της οδηγίας 70/220/ΕΚ Προσάρτημα 1 Έλεγχος της συμμόρφωσης εν χρήσει Προσάρτημα 2 Στατιστική διαδικασία για τις δοκιμές συμμόρφωσης εν χρήσει ΠΑΡΑΡΤΗΜΑ XVI Απαιτήσεις για τα οχήματα που χρησιμοποιούν αντιδραστήριο για το σύστημα μετεπεξεργασίας καυσαερίων ΠΑΡΑΡΤΗΜΑ XVII Τροποποιήσεις του κανονισμού (ΕΚ) αριθ. 715/2007 ΠΑΡΑΡΤΗΜΑ XVIII Ειδικές διατάξεις του παραρτήματος I της οδηγίας 70/156/ΕΟΚ του Συμβουλίου ΠΑΡΑΡΤΗΜΑ XIX Ειδικές διατάξεις του παραρτήματος ΙΙΙ της οδηγίας 70/156/ΕΟΚ του Συμβουλίου ▼M8 ΠΑΡΑΡΤΗΜΑ XX Μέτρηση της ισχύος του κινητήρα ▼B









ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΕΚ ΤΥΠΟΥ

1. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΓΙΑ ΤΗ ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ

▼M3

1.1. Πρόσθετες απαιτήσεις για οχήματα αερίου ενός καυσίμου, οχήματα αερίου δύο καυσίμων και οχήματα ευέλικτου καυσίμου H2NG

▼B

1.1.1. Για τους σκοπούς της παραγράφου 1.1 εφαρμόζονται οι ακόλουθοι ορισμοί: ▼M3 1.1.1.1. Ως οικογένεια οχημάτων νοείται ομάδα τύπων οχημάτων που κινούνται με υγραέριο, φυσικό αέριο/βιομεθάνιο, H2NG και που προσδιορίζονται βάσει ενός μητρικού οχήματος. ▼B 1.1.1.2. Μητρικό όχημα: το όχημα που επιλέγεται προκειμένου να χρησιμοποιηθεί ως το όχημα επί του οποίου θα αποδειχθεί η ικανότητα αυτοπροσαρμογής του συστήματος τροφοδοσίας και το οποίο αποτελεί σημείο αναφοράς για τα μέλη της ίδιας οικογένειας. Είναι δυνατόν να υφίστανται περισσότερα του ενός μητρικά οχήματα στην ίδια οικογένεια οχημάτων. 1.1.1.3. Μέλος της οικογένειας: όχημα που έχει τα ίδια βασικά χαρακτηριστικά με το μητρικό όχημα: α) παράγεται από τον ίδιο κατασκευαστή· β) υπόκειται στα ίδια όρια εκπομπών· γ) εάν το σύστημα τροφοδοσίας αερίου διαθέτει κεντρικό μετρητή για το σύνολο του κινητήρα, διαθέτει πιστοποιημένη ισχύ εξόδου που ισοδυναμεί με 0,7 έως 1,15 φορές την ισχύ του μητρικού οχήματος· δ) εάν το σύστημα τροφοδοσίας αερίου διαθέτει χωριστό μετρητή για κάθε κύλινδρο, διαθέτει πιστοποιημένη ισχύ εξόδου ανά κύλινδρο που ισοδυναμεί με 0,7 έως 1,15 φορές την ισχύ του μητρικού οχήματος· ε) εάν διαθέτει καταλυτικό μετατροπέα, πρόκειται για τον ίδιο τύπο, δηλαδή τριοδικός, οξείδωσης, δέσμευσης οξειδίων του αζώτου (NOx)· στ) διαθέτει σύστημα τροφοδοσίας αερίου (συμπεριλαμβανομένου του ρυθμιστή πίεσης) από τον ίδιο κατασκευαστή ανάλογων συστημάτων και το εν λόγω σύστημα είναι του ιδίου τύπου: εισαγωγής, ψεκασμού ατμού (ενός σημείου, πολλαπλών σημείων), ψεκασμού υγρού (ενός σημείου, πολλαπλών σημείων)· ζ) το εν λόγω σύστημα τροφοδοσίας αερίου ελέγχεται από μονάδα ηλεκτρονικού ελέγχου του ίδιου τύπου και των ίδιων τεχνικών προδιαγραφών, η οποία λειτουργεί βάσει των ίδιων λογισμικών αρχών και της ίδιας στρατηγικής ελέγχου. Το όχημα μπορεί να διαθέτει και δεύτερη μονάδα ηλεκτρονικού έλεγχου σε αντιπαραβολή προς το μητρικό όχημα, υπό την προϋπόθεση ότι αυτή χρησιμοποιείται μόνο για τον έλεγχο των ψεκαστήρων και των επιπλέον βαλβίδων διακοπής, καθώς και για τη λήψη δεδομένων από συμπληρωματικούς αισθητήρες. Όσον αφορά τις απαιτήσεις των σημείων γ) και δ), σε περίπτωση που κατά την επίδειξη αποδειχθεί ότι δύο οχήματα που κινούνται με αέριο μπορούν να θεωρηθούν μέλη της ίδιας οικογένειας, με εξαίρεση την πιστοποιημένη ισχύ εξόδου τους, αντιστοίχως P1 και P2 (P1 < P2), και τα δύο αυτά οχήματα υποβάλλονται σε δοκιμή ως εάν επρόκειτο για μητρικά οχήματα, η σχέση οικογένειας θα θεωρηθεί έγκυρη για οποιοδήποτε όχημα με πιστοποιημένη ισχύ εξόδου από 0,7 φορές την P1 έως 1,15 φορές την P2.

▼M3

1.1.2. Στην περίπτωση των οχημάτων που κινούνται με υγραέριο, φυσικό αέριο/βιομεθάνιο, H2NG, η έγκριση ΕΚ τύπου χορηγείται υπό τις ακόλουθες προϋποθέσεις: ▼B 1.1.2.1. Για την έγκριση τύπου μητρικού οχήματος, το μητρικό όχημα πρέπει να επιδείξει την ικανότητά του να προσαρμόζεται σε κάθε σύνθεση καυσίμου που μπορεί να εμφανιστεί στην αγορά. Στην περίπτωση του υγραερίου οι διαφορές αφορούν τη σύνθεση ως προς το C3/C4. Στην περίπτωση του φυσικού αερίου υπάρχουν γενικά δύο τύποι καυσίμου, το καύσιμο υψηλής θερμιδικής αξίας (αέριο H) και το καύσιμο χαμηλής θερμιδικής αξίας (αέριο L), αλλά με σημαντικές αποκλίσεις και στα δύο φάσματα, με αποτέλεσμα να διαφέρουν σημαντικά ως προς τον δείκτη Wobbe. Οι διακυμάνσεις αυτές αντανακλώνται στα καύσιμα αναφοράς. ▼M3 Στην περίπτωση οχήματος ευέλικτου καυσίμου H2NG η σύνθεση μπορεί να κυμαίνεται από 0% έως ένα μέγιστο ποσοστό υδρογόνου στο μείγμα τα οποίο καθορίζεται από τον κατασκευαστή. Το μητρικό όχημα αποδεικνύει τη δυνατότητά του να προσαρμόζεται σε οποιοδήποτε ποσοστό, εντός του εύρους που ορίζεται από τον κατασκευαστή. Αποδεικνύει επίσης την ικανότητα προσαρμογής του σε οποιαδήποτε σύνθεση φυσικού αερίου/βιομεθανίου που μπορεί να κυκλοφορεί στην αγορά, ανεξαρτήτως του ποσοστού υδρογόνου του μείγματος. ▼M3 1.1.2.2. Στην περίπτωση οχημάτων που κινούνται με υγραέριο, φυσικό αέριο/βιομεθάνιο, το μητρικό όχημα υποβάλλεται στη δοκιμή τύπου 1 για τα δύο ακραία αέρια καύσιμα αναφοράς του παραρτήματος IX. Στην περίπτωση του φυσικού αερίου/βιομεθανίου, εάν η μετάβαση από το ένα αέριο καύσιμο στο άλλο υποβοηθείται στην πράξη με τη χρησιμοποίηση ειδικού διακόπτη (επιλογέα), ο διακόπτης αυτός δεν θα χρησιμοποιείται κατά την έγκριση τύπου. Στην περίπτωση οχημάτων ευέλικτου καυσίμου H2NG το μητρικό όχημα υποβάλλεται στη δοκιμή τύπου 1 με τις εξής συνθέσεις καυσίμου: — 100% αέριο H. — 100% αέριο L. — Το μείγμα αερίου H και το μέγιστο ποσοστό υδρογόνου ορίζεται από τον κατασκευαστή. — Το μείγμα αερίου L και το μέγιστο ποσοστό υδρογόνου ορίζεται από τον κατασκευαστή. 1.1.2.3. Το όχημα θεωρείται ότι συμμορφώνεται, εάν ανταποκρίνεται στα όρια εκπομπών για τις δοκιμές και τα καύσιμα αναφοράς που αναφέρονται στο σημείο 1.1.2.2. 1.1.2.4. Στην περίπτωση οχημάτων που κινούνται με υγραέριο ή φυσικό αέριο/βιομεθάνιο ο λόγος των αποτελεσμάτων εκπομπής «r» καθορίζεται για κάθε ρύπο ως εξής:



Είδος καυσίμου Καύσιμα αναφοράς Υπολογισμός του «r» Υγραέριο Καύσιμο Α Καύσιμο Β Φυσικό αέριο/βιομεθάνιο Καύσιμο G20 Καύσιμο G25 ▼M3 1.1.2.5. Στην περίπτωση οχημάτων ευέλικτου καυσίμου H2NG καθορίζονται δύο λόγοι αποτελεσμάτων εκπομπής «r1» και «r2» για κάθε ρύπο ως εξής:



Είδος καυσίμου Καύσιμα αναφοράς Υπολογισμός του «r» Φυσικό αέριο/βιομεθάνιο Καύσιμο G20 Καύσιμο G25 H2NG Μείγμα υδρογόνου και G20 με μέγιστο ποσοστό υδρογόνου που ορίζεται από τον κατασκευαστή Μείγμα υδρογόνου και G25 με μέγιστο ποσοστό υδρογόνου που ορίζεται από τον κατασκευαστή ▼B

1.1.3. ►M3 Για την έγκριση τύπου που αφορά οχήματα αερίου ενός καυσίμου και οχήματα αερίου δύο καυσίμων που λειτουργούν με αεριοκίνηση, κινούμενα με υγραέριο ή φυσικό αέριο/βιομεθάνιο, ως μέλη της οικογένειας οχημάτων, εκτελείται δοκιμή τύπου 1 με ένα αέριο καύσιμο αναφοράς. Το εν λόγω καύσιμο αναφοράς μπορεί να είναι οποιοδήποτε από τα δύο καύσιμα αναφοράς. Το όχημα θεωρείται ότι συμμορφώνεται, εάν συμμορφούται προς τις ακόλουθες διατάξεις: ◄ α) το όχημα ανταποκρίνεται στον ορισμό του μέλους της οικογένειας που δίνεται στην ανωτέρω παράγραφο 1.1.1.3· β) εάν το καύσιμο δοκιμής είναι το καύσιμο αναφοράς A για το υγραέριο ή το G20 για το φυσικό αέριο/βιομεθάνιο, το αποτέλεσμα των εκπομπών για κάθε ρύπο πολλαπλασιάζεται επί τον σχετικό συντελεστή «r» που υπολογίζεται στην παράγραφο 1.1.2.4. εάν r > 1. Εάν r < 1, δεν χρειάζεται καμία διόρθωση· γ) εάν το καύσιμο δοκιμής είναι το καύσιμο αναφοράς B για το υγραέριο ή το G25 για το φυσικό αέριο/βιομεθάνιο, το αποτέλεσμα των εκπομπών για κάθε ρύπο διαιρείται διά του σχετικού συντελεστή «r» που υπολογίζεται στην παράγραφο 1.1.2.4. εάν r < 1. Εάν r < 1, δεν χρειάζεται καμία διόρθωση· δ) κατόπιν αιτήματος του κατασκευαστή, η δοκιμή τύπου 1 μπορεί να εκτελείται και επί των δύο καυσίμων αναφοράς ώστε να μη χρειάζεται καμία διόρθωση· ε) το όχημα πρέπει να συμμορφώνεται με τα όρια εκπομπών που ισχύουν για την αντίστοιχη κατηγορία, τόσο για τις μετρηθείσες όσο και για τις υπολογισθείσες εκπομπές· στ) εάν διενεργούνται επαναλαμβανόμενες δοκιμές επί του ίδιου κινητήρα, πρέπει πρώτα να εξαχθεί ο μέσος όρος των αποτελεσμάτων για το καύσιμο αναφοράς G20 ή A, καθώς και των αποτελεσμάτων για το καύσιμο αναφοράς G25 ή B. Στη συνέχεια υπολογίζεται ο συντελεστής «r» βάσει αυτών των μέσων όρων των αποτελεσμάτων· ζ) κατά τη διάρκεια της δοκιμής τύπου 1 το όχημα χρησιμοποιεί βενζίνη για μέγιστο διάστημα μόνο 60 δευτερολέπτων ενόσω λειτουργεί με αέριο.

▼M3

1.1.4. Για την έγκριση τύπου ενός οχήματος ευέλικτου καυσίμου H2NG, εκτελούνται δύο δοκιμές τύπου 1, η πρώτη με 100% αέριο G20 ή αέριο G25 και η δεύτερη με το μείγμα υδρογόνου και του ίδιου καυσίμου φυσικού αερίου/βιομεθανίου που χρησιμοποιήθηκε στην πρώτη δοκιμή, με το μέγιστο ποσοστό υδρογόνου όπως ορίζεται από τον κατασκευαστή. Το όχημα που δοκιμάζεται σύμφωνα με την πρώτη παράγραφο θεωρείται ότι συμμορφώνεται εάν, εκτός από τις απαιτήσεις που ορίζονται στα στοιχεία α), ε) και ζ) του σημείου 1.1.3, πληρούνται και οι εξής απαιτήσεις: α) εάν το φυσικό αέριο/βιομεθάνιο είναι το καύσιμο αναφοράς G20, το αποτέλεσμα των εκπομπών για κάθε ρύπο πολλαπλασιάζεται με τους σχετικούς συντελεστές (r1 για την πρώτη δοκιμή και r2 για τη δεύτερη δοκιμή) που υπολογίζονται σύμφωνα με το σημείο 1.1.2.5 εάν ο σχετικός συντελεστής > 1. Εάν ο σχετικός συντελεστής < 1, δεν χρειάζεται καμία διόρθωση· β) εάν το φυσικό αέριο/βιομεθάνιο είναι το καύσιμο αναφοράς G25, το αποτέλεσμα των εκπομπών για κάθε ρύπο διαιρείται δια των αντίστοιχων σχετικών συντελεστών (r1 για την πρώτη δοκιμή και r2 για τη δεύτερη δοκιμή) που υπολογίζονται σύμφωνα με το σημείο 1.1.2.5 εάν ο αντίστοιχος σχετικός συντελεστής είναι < 1. Εάν ο αντίστοιχος σχετικός συντελεστής είναι> 1, δεν χρειάζεται καμία διόρθωση· γ) κατόπιν αιτήματος του κατασκευαστή, η δοκιμή τύπου 1 μπορεί να εκτελείται και επί των τεσσάρων πιθανών συνδυασμών καυσίμων αναφοράς, σύμφωνα με το σημείο 1.1.2.5, ώστε να μη χρειάζεται καμία διόρθωση· δ) εάν διενεργούνται επαναλαμβανόμενες δοκιμές επί του ίδιου κινητήρα, πρέπει πρώτα να εξαχθεί ο μέσος όρος των αποτελεσμάτων για το καύσιμο αναφοράς G20 ή H2G20, καθώς και των αποτελεσμάτων για το καύσιμο αναφοράς G25 ή H2G25, με το μέγιστο ποσοστό υδρογόνου όπως ορίζεται από τον κατασκευαστή. Στη συνέχεια υπολογίζονται οι συντελεστές «r1» και «r2» βάσει αυτών των μέσων όρων των αποτελεσμάτων.

▼B

1.2. Συμπληρωματικές απαιτήσεις για τα οχήματα ευέλικτου καυσίμου.

1.2.1. Για την έγκριση τύπου οχήματος ευέλικτου καυσίμου αιθανόλης ή βιοντίζελ, ο κατασκευαστής του οχήματος περιγράφει την ικανότητα του οχήματος να προσαρμόζεται σε οποιοδήποτε μείγμα καυσίμου βενζίνης και αιθανόλης (με περιεκτικότητα σε αιθανόλη έως 85 %) ή ντίζελ και βιοντίζελ που μπορεί να εμφανιστεί στην αγορά.

1.2.2. Για τα οχήματα ευέλικτου καυσίμου, η μετάβαση από το ένα καύσιμο αναφοράς στο άλλο μεταξύ των δοκιμών γίνεται χωρίς χειροκίνητη προσαρμογή των ρυθμίσεων του κινητήρα.

2. ΣΥΜΠΛΗΡΩΜΑΤΙΚΕΣ ΤΕΧΝΙΚΕΣ ΑΠΑΙΤΗΣΕΙΣ ΚΑΙ ΔΟΚΙΜΕΣ

2.1. Κατασκευαστές με μικρή παραγωγή

2.1.1. Κατάλογος των νομοθετικών πράξεων που αναφέρονται στο άρθρο 3 παράγραφος 3:



Νομοθετική πράξη Απαιτήσεις Ο California Code of Regulations, Title 13, Sections 1961(a) and 1961(b)(1)(C)(1) που εφαρμόζονται στα οχήματα μοντέλο 2001 και επόμενα, 1968,1, 1968,2, 1968,5, 1976 και 1975, όπως έχει δημοσιευθεί από την Barclay’s Publishing Ο τύπος έγκρισης πρέπει να χορηγείται σύμφωνα με τον California Code of Regulations που εφαρμόζεται στο πιο πρόσφατο μοντέλο ελαφρού επαγγελματικού οχήματος.

2.2. Στόμια εισόδου των δεξαμενών καυσίμου

2.2.1. Το στόμιο εισόδου της δεξαμενής βενζίνης ή αιθανόλης σχεδιάζεται κατά τρόπο ώστε να αποκλείει το γέμισμα της δεξαμενής από ακροφύσιο αντλίας παροχής καυσίμου με εξωτερική διάμετρο 23,6 mm ή μεγαλύτερη.

2.2.2. Η παράγραφος 2.2.1 δεν ισχύει για όχημα που πληροί και τις δύο ακόλουθες προϋποθέσεις: α) το όχημα έχει σχεδιαστεί και κατασκευαστεί κατά τρόπο ώστε καμία διάταξη ελέγχου της εκπομπής αέριων ρύπων να μην επηρεάζεται αρνητικά από τη χρήση μολυβδούχου βενζίνης, και β) το όχημα φέρει εμφανή, ευανάγνωστη και ανεξίτηλη ένδειξη του συμβόλου της αμόλυβδης βενζίνης, βάσει του προτύπου ISO 2575:1982, σε σημείο άμεσα ορατό στο άτομο που γεμίζει τη δεξαμενή καυσίμου. Συμπληρωματικές σχετικές ενδείξεις επιτρέπονται.

2.2.3. Πρέπει να λαμβάνεται μέριμνα ώστε να αποκλείονται υπερβολικές εξατμιστικές εκπομπές και έκχυση καυσίμου σε περίπτωση που λείπει το πώμα της δεξαμενής. Αυτό μπορεί να επιτευχθεί χρησιμοποιώντας ένα από τα ακόλουθα: α) πώμα που ανοίγει και κλείνει αυτομάτως, χωρίς να είναι δυνατή η αφαίρεσή του, β) σχεδιαστικά χαρακτηριστικά με τα οποία αποφεύγονται οι υπερβολικές εξατμιστικές εκπομπές σε περίπτωση που λείπει το πώμα, γ) οποιαδήποτε άλλη διάταξη με την οποία επιτυγχάνεται το ίδιο αποτέλεσμα. Μερικά σχετικά παραδείγματα, χωρίς να εξαντλούνται με αυτά οι δυνατότητες, είναι το μη αποσπώμενο πώμα, το πώμα με αλυσίδα ή το πώμα για το οποίο χρησιμοποιείται το ίδιο κλειδί με το κλειδί εκκίνησης του οχήματος. Σε αυτή την περίπτωση, το κλειδί πρέπει να μπορεί να αφαιρείται από το πώμα μόνον όταν αυτό είναι κλειδωμένο.

2.3. Διατάξεις για την ασφάλεια του ηλεκτρονικού συστήματος

▼M1

2.3.1. Κάθε όχημα με υπολογιστή ελέγχου εκπομπών περιλαμβάνει μέσα αποτροπής των μετατροπών, εκτός αυτών που επιτρέπει ο κατασκευαστής. Ο κατασκευαστής επιτρέπει μετατροπές εφόσον αυτές είναι αναγκαίες για τη διάγνωση, τη συντήρηση, τον έλεγχο, τον μεταγενέστερο εξοπλισμό ή την επισκευή του οχήματος. Πρέπει να καθίσταται δύσκολη η παραποίηση τυχόν επαναπρογραμματιζόμενων κωδικών υπολογιστή ή παραμέτρων λειτουργίας και να εξασφαλίζεται ένα επίπεδο προστασίας τουλάχιστον ίδιο με τις διατάξεις του προτύπου ISO 15031-7: της 15ης Μαρτίου 2001 (SAE J2186 του Οκτωβρίου 1996). Τυχόν αφαιρέσιμες μικροπλακέτες μνήμης για τη βαθμονόμηση του συστήματος πρέπει να βρίσκονται εντός χυτής θήκης, εγκιβωτισμένες σε σφραγισμένο περιέκτη ή να προστατεύονται με ηλεκτρονικούς αλγόριθμους, και η αντικατάστασή τους να είναι αδύνατη χωρίς τη χρήση ειδικών εργαλείων και διαδικασιών. Με τέτοιο τρόπο μπορούν να προστατεύονται μόνο χαρακτηριστικά που συνδέονται άμεσα με τη βαθμονόμηση των εκπομπών ή την αποτροπή της κλοπής του οχήματος.

▼B

2.3.2. Πρέπει να είναι αδύνατη η τροποποίηση των κωδικοποιημένων στον υπολογιστή παραμέτρων λειτουργίας του κινητήρα χωρίς τη χρήση ειδικών εργαλείων και διαδικασιών [π.χ. κασσιτεροκολλημένα ή εντός χυτής θήκης εξαρτήματα του υπολογιστή ή σφραγισμένα (ή κασσιτεροκολλημένα) περιβλήματα υπολογιστή].

2.3.3. Στην περίπτωση αντλιών μηχανικού ψεκασμού καυσίμου που είναι τοποθετημένες σε κινητήρες ανάφλεξης με συμπίεση, οι κατασκευαστές λαμβάνουν επαρκή μέτρα για να προστατεύεται από τυχόν παραποιήσεις η ρύθμιση της μέγιστης παροχής καυσίμου στα ήδη κυκλοφορούντα οχήματα.

2.3.4. Για όσα οχήματα θεωρείται απίθανη η ανάγκη προστασίας, οι κατασκευαστές μπορούν να αιτούνται από την αρχή έγκρισης τη χορήγηση εξαίρεσης για κάποια από τις απαιτήσεις της παραγράφου 2.3. Στα κριτήρια που σταθμίζει η αρχή έγκρισης κατά την εξέταση της αίτησης εξαίρεσης περιλαμβάνονται, μεταξύ άλλων, η τρέχουσα διαθεσιμότητα μικροπλακετών υψηλών επιδόσεων στην αγορά, η ικανότητα του οχήματος για υψηλές επιδόσεις και ο προβλεπόμενος όγκος πωλήσεων του οχήματος.

2.3.5. Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. ηλεκτρικά απαλείψιμη προγραμματίσιμη μνήμη μόνο για ανάγνωση, EEPROM) αποτρέπουν τον επαναπρογραμματισμό χωρίς σχετική άδεια. Οι κατασκευαστές χρησιμοποιούν προηγμένες στρατηγικές προστασίας από παραποιήσεις και προβλέπουν χαρακτηριστικά προστασίας τα οποία καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής, και στον οποίο έχουν επίσης πρόσβαση ανεξάρτητοι φορείς που χρησιμοποιούν την προστασία που προβλέπεται στις παραγράφους 2.3.1. και 2.2 του παραρτήματος XIV. Οι μέθοδοι που παρέχουν επαρκές επίπεδο προστασίας από παραποιήσεις θα εγκρίνονται από την αρμόδια αρχή.

▼M8

2.4. Εφαρμογή των δοκιμών

2.4.1. Το σχήμα I.2.4 επεξηγεί την εφαρμογή των δοκιμών για έγκριση τύπου ενός οχήματος. Οι ειδικές διαδικασίες δοκιμής περιγράφονται στα παραρτήματα II, III, IV, V, VI, VII, VIII, X, XI, XII, XVI ( 7 ) και XX.



Σχήμα I.2.4 Εφαρμογή των απαιτήσεων δοκιμών για έγκριση τύπου και επεκτάσεις Κατηγορία οχήματος Οχήματα με κινητήρα επιβαλλόμενης ανάφλεξης, συμπεριλαμβανομένων των υβριδικών Οχήματα με κινητήρες ανάφλεξης με συμπίεση, συμπεριλαμβανομένων των υβριδικών Αμιγώς ηλεκτρικά οχήματα Οχήματα με κυψέλες καυσίμου υδρογόνου Ενός καυσίμου Δύο καυσίμων (1) Ευέλικτου καυσίμου (1) Ευέλικτου καυσίμου Ενός καυσίμου Καύσιμο αναφοράς Βενζίνη (E5/E10) (5) Υγραέριο Φυσικό αέριο/ Βιομεθάνιο Υδρογόνο Βενζίνη (E5/E10) (5) Βενζίνη (E5/E10) (5) Βενζίνη (E5/E10) (5) Βενζίνη (E5/E10) (5) Φυσικό αέριο/Βιομεθάνιο Ντίζελ (B5/B7) (5) Ντίζελ (B5/B7) (5) — — Υγραέριο Φυσικό αέριο/Βιομεθάνιο Υδρογόνο Αιθανόλη (E85) H2NG Βιοντίζελ Αέριοι ρύποι (Δοκιμή τύπου 1) Ναι Ναι Ναι Ναι (4) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) (4) Ναι (και τα δύο καύσιμα) Ναι (και τα δύο καύσιμα) Ναι (μόνο B5/B7) (2) (5) Ναι — — Μάζα σωματιδίων και αριθμός σωματιδίων (Δοκιμή τύπου 1) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (και τα δύο καύσιμα) — Ναι (μόνο B5/B7) (2) (5) Ναι — — ▼M10 Αέριοι ρύποι, RDE (δοκιμή τύπου 1Α) Ναι Ναι Ναι Ναι (4) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι — — Αριθμός σωματιδίων, RDE (δοκιμή τύπου 1A) () Ναι — — — Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) — Ναι (και τα δύο καύσιμα) Ναι — — ▼M8 Εκπομπές βραδυπορείας (Δοκιμή τύπου 2) Ναι Ναι Ναι — Ναι (και τα δύο καύσιμα) Ναι (και τα δύο καύσιμα) Ναι (μόνο βενζίνη) Ναι (και τα δύο καύσιμα) Ναι (Φυσικό αέριο/ μόνο βιομεθάνιο) — — — — Εκπομπές στροφαλοθαλάμου (Δοκιμή τύπου 3) Ναι Ναι Ναι — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (Φυσικό αέριο/ μόνο βιομεθάνιο) — — — — Εξατμιστικές εκπομπές (Δοκιμή τύπου 4) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) — — — — — Αντοχή (Δοκιμή τύπου 5) Ναι Ναι Ναι Ναι Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (Φυσικό αέριο/ μόνο βιομεθάνιο) Ναι (μόνο B5/B7) (2) (5) Ναι — — Εκπομπές σε χαμηλή θερμοκρασία Δοκιμή τύπου 6) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (3) (και τα δύο καύσιμα) — — — — — Συμμόρφωση ήδη κυκλοφορούντων οχημάτων Ναι Ναι Ναι Ναι Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (μόνο B5/B7) (2) (5) Ναι — — Διαγνωστικό σύστημα ου οχήματος Ναι Ναι Ναι Ναι Ναι Ναι Ναι Ναι Ναι Ναι Ναι — — Εκπομπές CO2, κατανάλωση καυσίμου, κατανάλωση ηλεκτρικής ενέργειας και ηλεκτρική αυτονομία Ναι Ναι Ναι Ναι Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (μόνο B5/B7) (2) (5) Ναι Ναι Ναι Θολότητα καυσαερίου — — — — — — — — — Ναι (μόνο B5/B7) (2) (5) Ναι — — Ισχύς του κινητήρα Ναι Ναι Ναι Ναι Ναι Ναι Ναι Ναι Ναι Ναι Ναι Ναι Ναι (1) Όταν όχημα δύο καυσίμων συνδυάζεται με ευέλικτο όχημα ισχύουν και οι δύο απαιτήσεις δοκιμής. (2) Η διάταξη αυτή είναι προσωρινή και θα ακολουθήσει πρόταση για νέες απαιτήσεις για το βιοντίζελ και το υδρογόνο. (3) Δοκιμή μόνο με βενζίνη πριν από τις ημερομηνίες που ορίζονται στο άρθρο 10 παράγραφος 6 του κανονισμού (ΕΚ) αριθ. 715/2007. Η δοκιμή θα πραγματοποιείται και με τα δύο καύσιμα μετά τις εν λόγω ημερομηνίες. Θα πρέπει να χρησιμοποιείται το καύσιμο αναφοράς για τη δοκιμή Ε75 που προσδιορίζεται στο παράρτημα IX τμήμα Β. (4) Καθορίζονται μόνο οι εκπομπές ΝΟx όταν το όχημα λειτουργεί με υδρογόνο. ( 5 ) Ανάλογα με την επιλογή του κατασκευαστή, τα οχήματα με κινητήρα επιβαλλόμενης ανάφλεξης και κινητήρα ανάφλεξης με συμπίεση μπορούν να δοκιμαστούν με καύσιμα E5 ή E10 και B5 ή B7 αντίστοιχα. Ωστόσο: — Το αργότερο δεκαέξι μήνες μετά τις ημερομηνίες που ορίζονται στο άρθρο 10 παράγραφος 4 του κανονισμού (ΕΚ) αριθ. 715/2007, οι νέες εγκρίσεις τύπου πραγματοποιούνται μόνο με καύσιμα Ε10 και Β7, — Το αργότερο τρία έτη μετά τις ημερομηνίες που ορίζονται στο άρθρο 10 παράγραφος 5 του κανονισμού (ΕΚ) αριθ. 715/2007, όλα τα νέα οχήματα λαμβάνουν έγκριση τύπου με καύσιμα Ε10 και Β7. (6) Η δοκιμή RDE αριθμού σωματιδίων εφαρμόζεται μόνο σε οχήματα των οποίων τα όρια εκπομπών Euro 6 σχετικά με τον αριθμό των σωματιδίων ορίζονται στον πίνακα 2 του παραρτήματος Ι του κανονισμού (ΕΚ) αριθ. 715/2007. ▼M8 Επεξηγηματική σημείωση: Οι ημερομηνίες εφαρμογής των καυσίμων αναφοράς E10 και Β7 για όλα τα νέα οχήματα έχουν καθοριστεί κατά τρόπο ώστε να ελαχιστοποιείται ο φόρτος δοκιμής. Ωστόσο, αν προκύψουν τεχνικές ενδείξεις που βεβαιώνουν ότι τα οχήματα που πιστοποιούνται με καύσιμα αναφοράς E5 ή Β5 παρουσιάζουν σημαντικά υψηλότερες εκπομπές όταν υποβάλλονται σε δοκιμή με Ε10 ή Β7, η Επιτροπή πρέπει να υποβάλει πρόταση που να επισπεύδει αυτές τις ημερομηνίες εισαγωγής.

▼B

3. ΕΠΕΚΤΑΣΕΙΣ ΕΓΚΡΙΣΕΩΝ ΤΥΠΟΥ

3.1. Επεκτάσεις για εκπομπές αγωγού εξαγωγής (δοκιμές τύπου 1, τύπου 2 και τύπου 6)

3.1.1. Οχήματα με διαφορετικές μάζες αναφοράς 3.1.1.1. Η έγκριση τύπου μπορεί να επεκταθεί μόνον σε τύπους οχημάτων με μάζα αναφοράς για την οποία απαιτείται η χρήση των δύο αμέσως ανώτερων επιπέδων ή οποιουδήποτε κατώτερου επιπέδου ισοδύναμης αδράνειας. 3.1.1.2. Για τα οχήματα της κατηγορίας N, η επέκταση της έγκρισης χορηγείται μόνο για οχήματα με χαμηλότερη μάζα αναφοράς, εάν οι εκπομπές του ήδη εγκεκριμένου οχήματος είναι εντός των προδιαγεγραμμένων ορίων για το όχημα για το οποίο ζητείται η επέκταση της έγκρισης.

3.1.2. Οχήματα με διαφορετικές συνολικές σχέσεις μετάδοσης της κίνησης 3.1.2.1. Η έγκριση τύπου επεκτείνεται σε οχήματα με διαφορετικές συνολικές σχέσεις μετάδοσης της κίνησης μόνο υπό ορισμένες προϋποθέσεις. 3.1.2.2. Προκειμένου να αποφασιστεί εάν μπορεί να χορηγηθεί επέκταση της έγκρισης τύπου, για κάθε μία από τις σχέσεις μετάδοσης που χρησιμοποιούνται κατά τις δοκιμές τύπου 1 και τύπου 6, είναι απαραίτητο να προσδιοριστεί ο λόγος όπου, με ταχύτητα κινητήρα στις 1 000 rpm, V1 είναι η ταχύτητα του εγκεκριμένου τύπου οχήματος και V2 είναι η ταχύτητα του τύπου οχήματος για τον οποίο ζητείται επέκταση της έγκρισης. 3.1.2.3. Εάν, για κάθε σχέση μετάδοσης, προκύπτει ότι E ≤ 8 %, η επέκταση χορηγείται χωρίς να επαναληφθούν οι δοκιμές τύπου 1 και τύπου 6. 3.1.2.4. Εάν, για τουλάχιστον μία σχέση μετάδοσης, προκύπτει ότι E > 8 % και εάν για κάθε σχέση μετάδοσης προκύπτει E ≤ 13 %, οι δοκιμές τύπου 1 και τύπου 6 επαναλαμβάνονται, αλλά μπορούν να διενεργηθούν σε εργαστήριο της επιλογής του κατασκευαστή, εφόσον το εργαστήριο αυτό εγκρίνεται και από την τεχνική υπηρεσία. Η έκθεση των δοκιμών διαβιβάζεται στην τεχνική υπηρεσία που είναι αρμόδια για τις δοκιμές έγκρισης τύπου.

3.1.3. Τύποι οχημάτων με διαφορετικές μάζες αναφοράς και διαφορετικές συνολικές σχέσεις μετάδοσης της κίνησης Η έγκριση τύπου μπορεί να επεκταθεί και σε οχήματα με διαφορετικές μάζες αναφοράς και σχέσεις μετάδοσης της κίνησης, εφόσον πληρούνται όλες οι προϋποθέσεις που προβλέπονται στις παραγράφους 3.1.1 και 3.1.2.

3.1.4. Οχήματα με συστήματα περιοδικής αναγέννησης Η έγκριση τύπου για όχημα εξοπλισμένο με σύστημα περιοδικής αναγέννησης μπορεί να επεκταθεί σε άλλα οχήματα με σύστημα περιοδικής αναγέννησης, των οποίων οι παράμετροι που περιγράφονται κατωτέρω είναι πανομοιότυπες, ή βρίσκονται εντός των προβλεπόμενων ανοχών. Η επέκταση θα αφορά μόνο τις ειδικές μετρήσεις για τα καθορισμένα συστήματα περιοδικής αναγέννησης. 3.1.4.1. Πανομοιότυπες παράμετροι για την επέκταση της έγκρισης είναι οι εξής: 1) Κινητήρας, 2) Διαδικασία καύσης, 3) Σύστημα περιοδικής αναγέννησης (π.χ. καταλύτης, παγίδα σωματιδίων), 4) Κατασκευή (δηλαδή τύπος περιβλήματος, τύπος ευγενούς μετάλλου, τύπος υποστρώματος, πυκνότητα καναλιών τετραγωνικής διατομής), 5) Τύπος και αρχή λειτουργίας, 6) Δοσολογία και σύστημα προσθέτων, 7) Όγκος ± 10 %, 8) Θέση (θερμοκρασία ± 50 °C στα 120 km/h ή 5 % διαφορά μέγιστης θερμοκρασίας/πίεσης). 3.1.4.2. Χρήση των συντελεστών Ki για οχήματα με διαφορετικές μάζες αναφοράς Οι συντελεστές Ki που διαμορφώνονται βάσει των διαδικασιών του τμήματος 3 του παραρτήματος 13 του κανονισμού ΟΕΕ/ΗΕ αριθ. 83 για την έγκριση τύπου οχήματος με σύστημα περιοδικής αναγέννησης, μπορούν να επεκταθούν και σε άλλα οχήματα που πληρούν τα κριτήρια της παραγράφου 3.1.4.1. και έχουν μάζα αναφοράς εντός των επόμενων δύο υψηλότερων κατηγοριών ισοδύναμης αδράνειας ή οποιασδήποτε χαμηλότερης ισοδύναμης αδράνειας.

3.1.5. Εφαρμογή των επεκτάσεων σε άλλα οχήματα Η επέκταση έγκρισης τύπου που χορηγείται σύμφωνα με τις παραγράφους 3.1.1 έως 3.1.4 δεν μπορεί να ισχύσει περαιτέρω για άλλα οχήματα.

3.2. Επεκτάσεις για εξατμιστικές εκπομπές (δοκιμή τύπου 4)

3.2.1. Η έγκριση τύπου μπορεί να επεκταθεί σε οχήματα εξοπλισμένα με σύστημα ελέγχου των εξατμιστικών εκπομπών, εφόσον αυτά πληρούν τις ακόλουθες προϋποθέσεις: 3.2.1.1. Η βασική αρχή της δοσομέτρησης καυσίμου/αέρα (π.χ. ψεκασμός ενός σημείου) είναι η ίδια. 3.2.1.2. Το σχήμα της δεξαμενής καυσίμου και το υλικό κατασκευής της δεξαμενής καυσίμου και των εύκαμπτων σωλήνων για τα υγρά καύσιμα είναι το ίδιο. 3.2.1.3. Υποβάλλεται σε δοκιμή η δυσμενέστερη περίπτωση οχήματος όσον αφορά τη διατομή και το κατά προσέγγιση μήκος των σωλήνων. Η απόφαση για την αποδοχή μη ταυτόσημων διαχωριστήρων ατμού/υγρού εναπόκειται στην κρίση της τεχνικής υπηρεσίας που είναι αρμόδια για τις δοκιμές έγκρισης τύπου. 3.2.1.4. Ο όγκος της δεξαμενής καυσίμου βρίσκεται στην περιοχή ± 10 %. 3.2.1.5. Η ρύθμιση της ανακουφιστικής βαλβίδας της δεξαμενής πρέπει να είναι πανομοιότυπη. 3.2.1.6. Η μέθοδος αποθήκευσης του ατμού του καυσίμου είναι πανομοιότυπη, δηλαδή μορφή και όγκος της παγίδας, μέσο αποθήκευσης, φίλτρο αέρα (εφόσον χρησιμοποιείται για τον έλεγχο των εξατμιστικών εκπομπών) κ.λπ.

3.2.1.7. Η μέθοδος καθαρισμού των αποθηκευμένων ατμών είναι πανομοιότυπη (π.χ. παροχή αέρα, σημείο εκκίνησης ή όγκος καθαρισμού κατά τον κύκλο προετοιμασίας).

3.2.1.8. Η μέθοδος στεγανοποίησης και αερισμού του συστήματος δοσομέτρησης καυσίμου είναι πανομοιότυπη.

3.2.2. Η έγκριση τύπου μπορεί να επεκταθεί σε οχήματα με: 3.2.2.1. διαφορετικά μεγέθη κινητήρων· 3.2.2.2. διαφορετικά μεγέθη ισχύος κινητήρα· 3.2.2.3. αυτόματα και χειροκίνητα κιβώτια ταχυτήτων· 3.2.2.4. μετάδοση κίνησης σε δύο και σε τέσσερεις τροχούς· 3.2.2.5. διαφορετικούς τύπους αμαξώματος· 3.2.2.6. διαφορετικά μεγέθη τροχών και ελαστικών.

3.3. Επεκτάσεις για ανθεκτικότητα των διατάξεων ελέγχου της ρύπανσης (δοκιμή τύπου 5)

3.3.1. Η έκκριση τύπου μπορεί να επεκταθεί σε διάφορους τύπους οχημάτων, υπό την προϋπόθεση ότι οι παρακάτω παράμετροι του οχήματος, του κινητήρα ή του συστήματος ελέγχου της ρύπανσης είναι πανομοιότυπες ή βρίσκονται εντός των προβλεπόμενων ανοχών: 3.3.1.1. Όχημα: Κατηγορία αδράνειας: οι δύο αμέσως μεγαλύτερες κατηγορίες αδράνειας και οποιαδήποτε μικρότερη κατηγορία. Συνολικό φορτίου πορείας στα 80 km/h: + 5 % επάνω και οποιαδήποτε χαμηλότερη τιμή. 3.3.1.2. Κινητήρας α) κυβισμός κινητήρα (± 15 %), β) αριθμός και έλεγχος βαλβίδων, γ) σύστημα τροφοδοσίας καυσίμου, δ) τύπος συστήματος ψύξης, ε) διαδικασία καύσης. 3.3.1.3. Παράμετροι του συστήματος ελέγχου της ρύπανσης: α) Καταλυτικοί μετατροπείς και φίλτρα σωματιδίων: αριθμός καταλυτικών μετατροπέων, φίλτρων και στοιχείων, μέγεθος καταλυτικών μετατροπέων και φίλτρων (όγκος μονόλιθου ± 10 %), είδος της καταλυτικής δράσης (οξείδωση, τριοδική κατάλυση, παγίδα NOx φτωχού μείγματος, σύστημα επιλεκτικής καταλυτικής αναγωγής (SCR), καταλύτης NOx φτωχού μείγματος ή άλλο), φορτίο ευγενών μετάλλων (ίδιο ή μεγαλύτερο), είδος και αναλογία ευγενών μετάλλων (± 15 %), υπόστρωμα (δομή και υλικό), πυκνότητα καναλιών τετραγωνικής διατομής, μεταβολή θερμοκρασίας όχι μεγαλύτερη από 50 K στο σημείο εισαγωγής του καταλυτικού μετατροπέα ή φίλτρου. Αυτή η μεταβολή θερμοκρασίας ελέγχεται υπό σταθεροποιημένες συνθήκες, σε ταχύτητα 120 km/h και ρύθμιση του φορτίου για τη δοκιμή τύπου 1. β) Έγχυση αέρα: με ή χωρίς είδος (παλμικός αερισμός, αεραντλίες, …) γ) Ανακυκλοφορία καυσαερίων (EGR): με ή χωρίς είδος (ψυχόμενη ή μη ψυχόμενη, ενεργός ή παθητικός έλεγχος, υψηλή πίεση ή χαμηλή πίεση). 3.3.1.4. Η δοκιμή ανθεκτικότητας μπορεί να γίνει χρησιμοποιώντας όχημα του οποίου το είδος αμαξώματος, το κιβώτιο ταχυτήτων (αυτόματο ή χειροκίνητο) και οι διαστάσεις των τροχών ή των ελαστικών είναι διαφορετικά από τα αντίστοιχα του τύπου οχήματος για τον οποίο ζητείται έγκριση τύπου.

3.4. Επεκτάσεις για το ενσωματωμένο σύστημα διάγνωσης

3.4.1. Η έγκριση τύπου μπορεί να επεκταθεί σε διαφορετικά οχήματα με πανομοιότυπο κινητήρα και συστήματα ελέγχου εκπομπών, όπως ορίζεται στο προσάρτημα 2 του παραρτήματος XI. Η έγκριση τύπου μπορεί να επεκταθεί ανεξάρτητα από τα ακόλουθα χαρακτηριστικά του οχήματος: α) παρελκόμενα κινητήρα· β) ελαστικά· γ) ισοδύναμη αδράνεια· δ) σύστημα ψύξης· ε) συνολική σχέση μετάδοσης της κίνησης· στ) τύπος μετάδοσης της κίνησης· ζ) τύπος αμαξώματος.

3.5. Επεκτάσεις για εκπομπές CO2 και κατανάλωση καυσίμου

3.5.1. Οχήματα που κινούνται μόνο με κινητήρα εσωτερικής καύσης, εκτός από εκείνα που είναι εξοπλισμένα με σύστημα ελέγχου εκπομπών περιοδικής αναγέννησης 3.5.1.1. Η έγκριση τύπου μπορεί να επεκταθεί σε οχήματα που διαφέρουν ως προς τα ακόλουθα χαρακτηριστικά, εάν οι εκπομπές CO2 που μετρούνται από την τεχνική υπηρεσία δεν υπερβαίνουν την τιμή για έγκριση τύπου κατά περισσότερο από 4 % για οχήματα της κατηγορίας M και 6 % για οχήματα της κατηγορίας N: — μάζα αναφοράς, — μέγιστη τεχνικώς αποδεκτή μάζα έμφορτου οχήματος, — τύπος αμαξώματος όπως ορίζεται στο τμήμα Γ του παραρτήματος II της οδηγίας 2007/46/ΕΚ, — συνολικές σχέσεις μετάδοσης της κίνησης, — εξοπλισμός και παρελκόμενα κινητήρα.

3.5.2. Οχήματα που κινούνται μόνο με κινητήρα εσωτερικής καύσης και είναι εξοπλισμένα με σύστημα ελέγχου εκπομπών περιοδικής αναγέννησης 3.5.2.1. Η έγκριση τύπου μπορεί να επεκταθεί σε οχήματα που διαφέρουν ως προς τα χαρακτηριστικά που ορίζονται στην ως άνω παράγραφο 3.5.1.1, χωρίς όμως να υπερβαίνουν τα χαρακτηριστικά της οικογένειας σύμφωνα με το παράρτημα 10 του κανονισμού ΟΕΕ/ΗΕ αριθ. 101 ( 8 ), εάν οι εκπομπές CO2 που μετρώνται από την τεχνική υπηρεσία δεν υπερβαίνουν την τιμή για έγκριση τύπου κατά περισσότερο από 4 % για οχήματα της κατηγορίας M και 6 % για οχήματα της κατηγορίας N, και εφόσον εφαρμόζεται ο ίδιος συντελεστής Ki. 3.5.2.2. Η έγκριση τύπου μπορεί να επεκταθεί σε οχήματα με διαφορετικό συντελεστή Ki, εάν οι εκπομπές CO2 που μετρώνται από την τεχνική υπηρεσία δεν υπερβαίνουν την τιμή για έγκριση τύπου κατά περισσότερο από 4 % για οχήματα της κατηγορίας M και 6 % για οχήματα της κατηγορίας N.

3.5.3. Οχήματα που κινούνται μόνο με ηλεκτρικό σύστημα μετάδοσης Οι επεκτάσεις χορηγούνται κατόπιν συμφωνίας με την τεχνική υπηρεσία που είναι αρμόδια για τη διεξαγωγή των δοκιμών.

3.5.4. Οχήματα που κινούνται με υβριδικό ηλεκτρικό σύστημα μετάδοσης Η έγκριση τύπου μπορεί να επεκταθεί σε οχήματα που διαφέρουν ως προς τα ακόλουθα χαρακτηριστικά, εάν οι εκπομπές CO2 και η κατανάλωση ηλεκτρικής ενέργειας που μετρούνται από την τεχνική υπηρεσία δεν υπερβαίνουν την τιμή για έγκριση τύπου κατά περισσότερο από 4 % για οχήματα της κατηγορίας M και 6 % για οχήματα της κατηγορίας N: — μάζα αναφοράς, — μέγιστη τεχνικώς αποδεκτή μάζα έμφορτου οχήματος, — τύπος αμαξώματος όπως ορίζεται στο τμήμα Γ του παραρτήματος II της οδηγίας 2007/46/ΕΚ, — όσον αφορά τυχόν αλλαγές σε οποιοδήποτε άλλο χαρακτηριστικό, μπορούν να χορηγούνται επεκτάσεις κατόπιν συμφωνίας με την τεχνική υπηρεσία που είναι αρμόδια για τη διεξαγωγή των δοκιμών.

3.5.5. Επέκταση έγκρισης τύπου για οχήματα της κατηγορίας N εντός της ίδιας οικογένειας: 3.5.5.1. Για οχήματα της κατηγορίας Ν που λαμβάνουν έγκριση ως μέλη της ίδιας οικογένειας με βάση τη διαδικασία της παραγράφου 3.6.2, η έγκριση τύπου μπορεί να επεκταθεί σε οχήματα της ίδιας οικογένειας μόνο εφόσον η τεχνική υπηρεσία κρίνει ότι η κατανάλωση καυσίμου του νέου οχήματος δεν υπερβαίνει την κατανάλωση του οχήματος στο οποίο βασίζεται η κατανάλωση καυσίμου της συγκεκριμένης οικογένειας. Η έγκριση τύπου μπορεί επίσης να επεκταθεί και σε οχήματα τα οποία: — είναι έως 110 kg βαρύτερα από το μέλος της οικογένειας που έχει υποβληθεί σε δοκιμή, υπό την προϋπόθεση ότι δεν υπερβαίνουν κατά περισσότερο από 220 kg το βάρος του ελαφρύτερου μέλους της οικογένειας, — έχουν χαμηλότερη συνολική σχέση μετάδοσης της κίνησης από το μέλος της οικογένειας που έχει υποβληθεί σε δοκιμή, μόνο λόγω αλλαγής στο μέγεθος των ελαστικών, και — συμμορφώνονται με τα λοιπά χαρακτηριστικά της οικογένειας. 3.5.5.2. Για οχήματα της κατηγορίας Ν που λαμβάνουν έγκριση τύπου ως μέλη της ίδιας οικογένειας με βάση τη διαδικασία της παραγράφου 3.6.3, η έγκριση τύπου μπορεί να επεκταθεί σε οχήματα της ίδιας οικογένειας χωρίς περαιτέρω δοκιμές μόνο εφόσον η τεχνική υπηρεσία κρίνει ότι η κατανάλωση καυσίμου του νέου οχήματος βρίσκεται εντός του εύρους τιμών που διαμορφώνεται με βάση τα δύο οχήματα της οικογένειας με τη χαμηλότερη και την υψηλότερη κατανάλωση καυσίμου αντίστοιχα.

3.6. Έγκριση τύπου για οχήματα της κατηγορίας Ν εντός της ίδιας οικογένειας για κατανάλωση καυσίμου και εκπομπές CO2

Τα οχήματα της κατηγορίας Ν λαμβάνουν έγκριση τύπου εντός της ίδιας οικογένειας, όπως ορίζεται στην παράγραφο 3.6.1, με μία από τις δύο μεθόδους που περιγράφονται στις παραγράφους 3.6.2 και 3.6.3.

3.6.1. Τα οχήματα της κατηγορίας N μπορούν να ομαδοποιηθούν σε μία οικογένεια για τους σκοπούς της μέτρησης της κατανάλωσης καυσίμου και των εκπομπών CO2, εάν οι ακόλουθες παράμετροι είναι πανομοιότυπες ή εντός συγκεκριμένων ορίων: 3.6.1.1. Πανομοιότυπες παράμετροι είναι οι εξής: — κατασκευαστής και τύπος όπως ορίζεται στο τμήμα I του προσαρτήματος 4, — ικανότητα του κινητήρα, — τύπος του συστήματος ελέγχου εκπομπών, — τύπος του συστήματος τροφοδοσίας καυσίμου όπως ορίζεται στο σημείο 1.10.2 του προσαρτήματος 4. 3.6.1.2. Οι παρακάτω παράμετροι πρέπει να βρίσκονται εντός των εξής ορίων: — συνολικές σχέσεις μετάδοσης της κίνησης (όχι περισσότερο από 8 % υψηλότερα σε σχέση με τη χαμηλότερη), όπως ορίζεται στο σημείο 1.13.3 του προσαρτήματος 4, — μάζα αναφοράς (όχι ελαφρύτερο κατά περισσότερο από 220 kg σε σχέση με το βαρύτερο), — πρόσθιο μέρος (όχι μικρότερο κατά περισσότερο από 15 % σε σχέση με το μεγαλύτερο), — ισχύς κινητήρα (όχι μικρότερη κατά περισσότερο από 10 % σε σχέση με την υψηλότερη τιμή).

3.6.2. Μια οικογένεια οχημάτων, όπως ορίζεται στο σημείο 3.6.1, μπορεί να εγκριθεί με δεδομένα εκπομπών CO2 και κατανάλωσης καυσίμου τα οποία είναι κοινά για όλα τα μέλη της οικογένειας. Η τεχνική υπηρεσία επιλέγει προς δοκιμή το μέλος της οικογένειας το οποίο θεωρεί ότι έχει τις υψηλότερες εκπομπές CO2. Οι μετρήσεις εκτελούνται όπως περιγράφεται στο παράρτημα XII, ενώ τα αποτελέσματα που προκύπτουν σύμφωνα με τη μέθοδο που περιγράφεται στην παράγραφο 5.5 του κανονισμού ΟΕΕ/ΗΕ αριθ. 101 χρησιμοποιούνται ως τιμές για έγκριση τύπου που είναι κοινές για όλα τα μέλη της οικογένειας.

3.6.3. Τα οχήματα που ομαδοποιούνται σε μία οικογένεια όπως ορίζεται στο σημείο 3.6.1 μπορούν να εγκρίνονται με ξεχωριστά δεδομένα εκπομπών CO2 και κατανάλωσης καυσίμου για κάθε μέλος της οικογένειας. Η τεχνική υπηρεσία επιλέγει προς δοκιμή τα δύο οχήματα που θεωρεί ότι έχουν τις χαμηλότερες και τις υψηλότερες εκπομπές CO2 αντίστοιχα. Οι μετρήσεις εκτελούνται όπως περιγράφεται στο παράρτημα XII. Εάν τα δεδομένα του κατασκευαστή για τα δύο αυτά οχήματα βρίσκονται εντός των ορίων ανοχής που περιγράφονται στην παράγραφο 5.5 του κανονισμού ΟΕΕ/ΗΕ αριθ. 101, οι εκπομπές CO2 που δηλώνονται από τον κατασκευαστή για όλα τα μέλη της οικογένειας οχημάτων μπορούν να χρησιμοποιούνται ως τιμές για έγκριση τύπου. Εάν τα δεδομένα του κατασκευαστή δεν βρίσκονται εντός των ορίων ανοχής, τα αποτελέσματα σύμφωνα με τη μέθοδο της παραγράφου 5.5 του κανονισμού ΟΕΕ/ΗΕ αριθ. 101 χρησιμοποιούνται ως τιμές για έγκριση τύπου και η τεχνική υπηρεσία επιλέγει κατάλληλο αριθμό άλλων μελών της οικογένειας για συμπληρωματικές δοκιμές.

4. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

4.1. Εισαγωγή

4.1.1. Οι δοκιμές τύπου 1, 2, 3, 4, η δοκιμή για το σύστημα OBD, η δοκιμή για τις εκπομπές CO2 και την κατανάλωση καυσίμου και δοκιμή για τη θολότητα των καυσαερίων εκτελούνται, κατά περίπτωση, όπως περιγράφεται στην παράγραφο 2.4. Οι ειδικές διαδικασίες για τη συμμόρφωση της παραγωγής ορίζονται στις παραγράφους 4.2 έως 4.10.

4.2. Έλεγχος της συμμόρφωσης του οχήματος για δοκιμή τύπου 1

4.2.1. Η δοκιμή τύπου 1 διεξάγεται επί οχήματος με προδιαγραφές όμοιες με εκείνες που περιγράφονται στο πιστοποιητικό έγκρισης τύπου. Όταν πρέπει να διεξαχθεί δοκιμή για έγκριση τύπου οχήματος με μία ή περισσότερες επεκτάσεις, οι δοκιμές τύπου 1 διεξάγονται είτε επί του οχήματος που περιγράφεται στο αρχικό πακέτο πληροφοριών είτε επί του οχήματος που περιγράφεται στο πακέτο πληροφοριών που αφορά τη σχετική επέκταση.

4.2.2. Μετά την επιλογή εκ μέρους της αρχής έγκρισης, ο κατασκευαστής δεν προβαίνει σε καμία τροποποίηση των επιλεγέντων οχημάτων. 4.2.2.1. Επιλέγονται τυχαία τρία οχήματα της ίδιας σειράς και υποβάλλονται σε δοκιμή όπως περιγράφεται στο παράρτημα ΙΙΙ του παρόντος κανονισμού. Οι συντελεστές φθοράς χρησιμοποιούνται κατά τον ίδιο τρόπο. Οι οριακές τιμές δίνονται στους πίνακες 1 και 2 του παραρτήματος I του κανονισμού (ΕΚ) αριθ. 715/2007. 4.2.2.2. Εάν η αρχή έγκρισης ικανοποιηθεί με την τυπική απόκλιση παραγωγής που δίνει ο κατασκευαστής σύμφωνα με το παράρτημα Χ της οδηγίας 2007/46/ΕΚ, οι δοκιμές διενεργούνται σύμφωνα με το προσάρτημα 1 του παρόντος παραρτήματος. Εάν η αρχή έγκρισης δεν ικανοποιηθεί με την τυπική απόκλιση παραγωγής που δίνει ο κατασκευαστής σύμφωνα με το παράρτημα Χ της οδηγίας 2007/46/ΕΚ, οι δοκιμές διενεργούνται σύμφωνα με το προσάρτημα 2 του παρόντος παραρτήματος. 4.2.2.3. Η παραγωγή μιας σειράς θεωρείται ότι συμμορφώνεται ή δεν συμμορφώνεται βάσει δοκιμής των οχημάτων με δειγματοληψία, όταν λαμβάνεται θετική απόφαση για όλους τους ρύπους ή λαμβάνεται αρνητική απόφαση για ένα ρύπο, σύμφωνα με τα ισχύοντα κριτήρια δοκιμής του κατάλληλου προσαρτήματος. Εάν ληφθεί θετική απόφαση για ένα ρύπο, η απόφαση αυτή δεν αλλάζει με τυχόν συμπληρωματικές δοκιμές που διενεργούνται για να ληφθεί απόφαση σχετικά με τους άλλους ρύπους. Εάν δεν ληφθεί θετική απόφαση για όλους τους ρύπους και αρνητική απόφαση για ένα ρύπο, διενεργείται δοκιμή με άλλο όχημα (βλέπε σχήμα I.4.2) Σχήμα I.4.2

4.2.3. Κατά παρέκκλιση των απαιτήσεων του παραρτήματος ΙΙΙ, οι δοκιμές διενεργούνται σε οχήματα που εξέρχονται κατευθείαν από τη γραμμή παραγωγής. 4.2.3.1. Ωστόσο, εφόσον το ζητήσει ο κατασκευαστής, οι δοκιμές μπορούν να διενεργηθούν σε οχήματα που έχουν διανύσει: α) το πολύ 3 000 km για οχήματα με κινητήρα επιβαλλόμενης ανάφλεξης· β) το πολύ 15 000 km για οχήματα με κινητήρα ανάφλεξης με συμπίεση· Το στρώσιμο του κινητήρα γίνεται από τον κατασκευαστή, ο οποίος δεσμεύεται να μην προβεί σε καμία τροποποίηση στα οχήματα αυτά. 4.2.3.2. Εάν ο κατασκευαστής επιθυμεί να προβεί σε στρώσιμο του κινητήρα των οχημάτων, («x» km, όπου x ≤ 3 000 km για οχήματα με κινητήρα επιβαλλόμενης ανάφλεξης και x ≤ 15 000 km για οχήματα με κινητήρα ανάφλεξης με συμπίεση), η διαδικασία έχει ως εξής: α) οι εκπομπές ρύπων (τύπος 1) μετρώνται στα 0 και στα «x» km στο όχημα που υποβάλλεται πρώτο σε δοκιμή· β) ο συντελεστής εξέλιξης των εκπομπών μεταξύ 0 και «x» km υπολογίζεται για κάθε ρύπο χωριστά: Εκπομπές στα «x» km/Εκπομπές στα 0 km· Ο συντελεστής αυτός μπορεί να είναι μικρότερος του 1, και γ) τα υπόλοιπα οχήματα δεν υποβάλλονται σε διαδικασία στρωσίματος του κινητήρα, αλλά οι εκπομπές τους στα 0 km πολλαπλασιάζονται με τον συντελεστή εξέλιξης. Στην περίπτωση αυτή, οι τιμές που λαμβάνονται υπόψη είναι: i) οι τιμές στα «x» km για το πρώτο όχημα ii) οι τιμές στα 0 km, πολλαπλασιασμένες με τον συντελεστή εξέλιξης για τα υπόλοιπα οχήματα. 4.2.3.3. Όλες αυτές οι δοκιμές διενεργούνται με καύσιμο εμπορίου. Ωστόσο, εφόσον το ζητήσει ο κατασκευαστής, μπορούν να χρησιμοποιηθούν τα καύσιμα αναφοράς που περιγράφονται στο παράρτημα IX.

4.3. Έλεγχος της συμμόρφωσης του οχήματος για εκπομπές CO2

4.3.1. Σε περίπτωση τύπου οχήματος με μία ή περισσότερες επεκτάσεις, οι δοκιμές διεξάγονται επί του οχήματος που περιγράφεται στο πακέτο πληροφοριών που συνόδευε την πρώτη αίτηση έγκρισης τύπου ή επί του οχήματος που περιγράφεται στο πακέτο πληροφοριών που συνόδευε τη σχετική επέκταση.

4.3.2. Εάν η αρχή έγκρισης δεν ικανοποιηθεί με τη διαδικασία ελέγχου του κατασκευαστή, εφαρμόζονται τα σημεία 3.3 και 3.4 του παραρτήματος X της οδηγίας 2007/46/ΕΚ.

4.3.3. Για τους σκοπούς της παρούσας παραγράφου και των προσαρτημάτων 1 και 2, ο όρος «ρύπος» περιλαμβάνει τους ρύπους που υπόκεινται σε ρύθμιση (παρατίθενται στους πίνακες 1 και 2 του παραρτήματος I του κανονισμού (ΕΚ) αριθ. 715/2007) και τις εκπομπές CO2.

4.3.4. Η συμμόρφωση του οχήματος ως προς τις εκπομπές CO2 καθορίζεται σύμφωνα με τη διαδικασία που περιγράφεται στο σημείο 4.2.2. με τις ακόλουθες εξαιρέσεις: 4.3.4.1. Οι διατάξεις της παραγράφου 4.2.2.1 αντικαθίστανται από τα ακόλουθα: Επιλέγονται τυχαία τρία οχήματα της ίδιας σειράς και υποβάλλονται σε δοκιμή όπως περιγράφεται στο παράρτημα XII. 4.3.4.2. Οι διατάξεις της παραγράφου 4.2.3.1 αντικαθίστανται από τα ακόλουθα: Ωστόσο, εφόσον το ζητήσει ο κατασκευαστής, οι δοκιμές μπορούν να διενεργηθούν σε οχήματα που έχουν διανύσει το πολύ 15 000 km. Σε τέτοια περίπτωση, το στρώσιμο του κινητήρα γίνεται από τον κατασκευαστή, ο οποίος δεσμεύεται να μην προβεί σε καμία τροποποίηση στα οχήματα αυτά. 4.3.4.3. Οι διατάξεις της παραγράφου 4.2.3.2 αντικαθίστανται από τα ακόλουθα: Εάν ο κατασκευαστής επιθυμεί να προβεί σε στρώσιμο του κινητήρα των οχημάτων, («x» km, όπου x ≤ 15 000 km), η διαδικασία έχει ως εξής: α) οι εκπομπές ρύπων μετρώνται στα 0 και στα «x» km στο όχημα που υποβάλλεται πρώτο σε δοκιμή· β) ο συντελεστής εξέλιξης των εκπομπών μεταξύ 0 και «x» km υπολογίζεται για κάθε ρύπο χωριστά: Εκπομπές στα «x» km/Εκπομπές στα 0 km· Ο συντελεστής αυτός μπορεί να είναι μικρότερος του 1, και γ) τα υπόλοιπα οχήματα δεν υποβάλλονται σε διαδικασία στρωσίματος του κινητήρα, αλλά οι εκπομπές τους στα 0 km πολλαπλασιάζονται με τον συντελεστή εξέλιξης. Στην περίπτωση αυτή, οι τιμές που λαμβάνονται υπόψη είναι: i) οι τιμές στα «x» km για το πρώτο όχημα· ii) οι τιμές στα 0 km, πολλαπλασιασμένες με τον συντελεστή εξέλιξης για τα υπόλοιπα οχήματα. 4.3.4.4. Οι διατάξεις της παραγράφου 4.2.3.3 αντικαθίστανται από τα ακόλουθα: Για τις δοκιμές χρησιμοποιούνται τα καύσιμα αναφοράς που περιγράφονται στο παράρτημα IX του παρόντος κανονισμού. 4.3.4.5. Κατά τον έλεγχο της συμμόρφωσης του οχήματος για εκπομπές CO2, αντί της διαδικασίας που αναφέρεται στην παράγραφο 4.3.4.3, ο κατασκευαστής μπορεί να χρησιμοποιεί σταθερό συντελεστή εξέλιξης ΕΚ 0,92 με τον οποίο πολλαπλασιάζει όλες τις τιμές CO2 που μετρούνται στα 0 km.

▼M6

4.3.5. Όχημα εφοδιασμένο με οικολογικές καινοτομίες ▼M9 4.3.5.1. Στην περίπτωση τύπου οχήματος εφοδιασμένου με μία ή περισσότερες οικολογικές καινοτομίες, κατά την έννοια του άρθρου 12 του κανονισμού (ΕΚ) αριθ. 443/2009 για οχήματα M1 ή του άρθρου 12 του κανονισμού (ΕΕ) αριθ. 510/2011 για οχήματα N1, η συμμόρφωση της παραγωγής θα αποδεικνύεται ως προς τις οικολογικές καινοτομίες, μέσω της εκτέλεσης των δοκιμών που προβλέπονται στην (στις) απόφαση(-εις) της Επιτροπής με την (τις) οποία(-ες) εγκρίνεται(-ονται) η (οι) υπόψη καινοτομία(-ες). ▼M6 4.3.5.2. Εφαρμόζονται τα σημεία 4.3.1, 4.3.2 και 4.3.4.

▼B

4.4. Οχήματα που κινούνται μόνο με ηλεκτρικό σύστημα μετάδοσης

Τα μέτρα για τη διασφάλιση της συμμόρφωσης της παραγωγής, όσον αφορά την κατανάλωση ηλεκτρικής ενέργειας, ελέγχονται βάσει της περιγραφής στο πιστοποιητικό έγκρισης τύπου όπως ορίζεται στο προσάρτημα 4 του παρόντος παραρτήματος.

4.4.1. Ειδικότερα, ο κάτοχος της έγκρισης: 4.4.1.1. Διασφαλίζει την ύπαρξη διαδικασιών για τον αποτελεσματικό έλεγχο της ποιότητας παραγωγής. 4.4.1.2. Έχει πρόσβαση στον εξοπλισμό που απαιτείται για τον έλεγχο της συμμόρφωσης με κάθε εγκεκριμένο τύπο. 4.4.1.3. Διασφαλίζει την καταγραφή των δεδομένων που αφορούν τα αποτελέσματα των δοκιμών και τη διαθεσιμότητα των επισυναπτόμενων εγγράφων για χρονικό διάστημα που συμφωνείται με τη διοικητική υπηρεσία. 4.4.1.4. Αναλύει τα αποτελέσματα κάθε τύπου δοκιμής ώστε να παρακολουθεί και να διασφαλίζει τη συνέπεια των χαρακτηριστικών του προϊόντος, λαμβάνοντας υπόψη τις επιτρεπόμενες παρεκκλίσεις στη βιομηχανική παραγωγή. 4.4.1.5. Διασφαλίζει, για κάθε τύπο οχήματος, τη διεξαγωγή των δοκιμών που αναφέρονται στο παράρτημα XII του παρόντος κανονισμού. Κατά παρέκκλιση των απαιτήσεων της παραγράφου 2.3.1.6. του παραρτήματος 7 του κανονισμού ΟΕΕ/ΗΕ αριθ. 101, και εφόσον το ζητήσει ο κατασκευαστής, οι δοκιμές διεξάγονται σε οχήματα που δεν έχουν διανύσει καμία απόσταση. 4.4.1.6. Διασφαλίζει ότι για οποιεσδήποτε συλλογές δειγμάτων ή δοκιμίων που καταδεικνύουν μη συμμόρφωση με την υπό εξέταση δομική τύπου, ακολουθεί συμπληρωματική δειγματοληψία και περαιτέρω δοκιμή. Για την αποκατάσταση της συμμόρφωσης της παραγωγής λαμβάνονται όλα τα απαραίτητα μέτρα.

4.4.2. Οι αρχές έγκρισης μπορούν να ελέγχουν ανά πάσα στιγμή τις μεθόδους που εφαρμόζονται σε κάθε μονάδα παραγωγής. 4.4.2.1. Σε κάθε επιθεώρηση, τα στοιχεία των δοκιμών και της παρακολούθησης της παραγωγής γνωστοποιούνται στον εκάστοτε επιθεωρητή. 4.4.2.2. Ο επιθεωρητής μπορεί να επιλέγει τυχαία τα δείγματα που υποβάλλονται σε δοκιμή στο εργαστήριο του κατασκευαστή. Ο ελάχιστος αριθμός δειγμάτων καθορίζεται βάσει των αποτελεσμάτων των ελέγχων του ίδιου του κατασκευαστή. 4.4.2.3. Όταν η πρότυπη ποιότητα δεν φαίνεται ικανοποιητική ή όταν πρέπει να ελεγχθεί η εγκυρότητα των δοκιμών που διενεργούνται βάσει της παραγράφου 4.4.2.2., ο επιθεωρητής συλλέγει δείγματα τα οποία αποστέλλονται στην τεχνική υπηρεσία που διενήργησε τις δοκιμές έγκρισης. 4.4.2.4. Οι αρχές έγκρισης μπορούν να διενεργούν όλες τις δοκιμές που ορίζονται στον παρόντα κανονισμό.

4.5. Οχήματα που κινούνται με υβριδικό ηλεκτρικό σύστημα μετάδοσης

4.5.1. Τα μέτρα για τη διασφάλιση της συμμόρφωσης της παραγωγής, όσον αφορά τις εκπομπές CO2 και την κατανάλωση ηλεκτρικής ενέργειας από υβριδικά ηλεκτρικά οχήματα, ελέγχονται βάσει της περιγραφής στο πιστοποιητικό έγκρισης τύπου, σύμφωνα με το υπόδειγμα του προσαρτήματος 4.

4.5.2. Ο έλεγχος της συμμόρφωσης της παραγωγής βασίζεται σε αξιολόγηση, εκ μέρους της αρχής έγκρισης, της διαδικασίας ελέγχου του κατασκευαστή ώστε να διασφαλίζεται η συμμόρφωση του τύπου οχήματος όσον αφορά τις εκπομπές CO2 και την κατανάλωση ηλεκτρικής ενέργειας.

4.5.3. Εάν η αρχή έγκρισης δεν ικανοποιηθεί με την προδιαγραφή της διαδικασίας ελέγχου του κατασκευαστή, ζητά τη διεξαγωγή δοκιμών επαλήθευσης σε υπό παραγωγή οχήματα.

4.5.4. Η συμμόρφωση για εκπομπές CO2 ελέγχεται με εφαρμογή των στατιστικών διαδικασιών που περιγράφονται στην παράγραφο 4.3 και τα προσαρτήματα 1 και 2. Τα οχήματα υποβάλλονται σε δοκιμή σύμφωνα με τη διαδικασία που αναφέρεται στο παράρτημα XII.

4.6. Έλεγχος της συμμόρφωσης του οχήματος για δοκιμή τύπου 3

4.6.1. Εάν πρέπει να γίνει δοκιμή τύπου 3, αυτή διενεργείται σε όλα τα οχήματα που έχουν επιλεγεί για τη δοκιμή της συμμόρφωσης της παραγωγής (τύπου 1), όπως ορίζεται στην παράγραφο 4.2. Η δοκιμή αυτή διενεργείται με τους όρους του παραρτήματος V.

4.7. Έλεγχος της συμμόρφωσης του οχήματος για δοκιμή τύπου 4

4.7.1. Εάν πρέπει να γίνει δοκιμή τύπου 4, αυτή διενεργείται σύμφωνα με το παράρτημα VI.

4.8. Έλεγχος της συμμόρφωσης του οχήματος για το ενσωματωμένο σύστημα διάγνωσης (OBD)

4.8.1. Εάν πρέπει να γίνει εξακρίβωση της απόδοσης του συστήματος OBD, αυτή διενεργείται σύμφωνα με τις ακόλουθες απαιτήσεις: 4.8.1.1. Εάν η αρχή έγκρισης κρίνει ότι η ποιότητα παραγωγής δεν είναι ικανοποιητική, λαμβάνεται τυχαία ένα όχημα ως δείγμα από τη σειρά και υποβάλλεται στις δοκιμές που περιγράφονται στο προσάρτημα 1 του παραρτήματος XI. 4.8.1.2. Η παραγωγή θεωρείται ότι συμμορφώνεται όταν το όχημα αυτό πληροί τις απαιτήσεις των δοκιμών που περιγράφονται στο προσάρτημα 1 του παραρτήματος XI. 4.8.1.3. Εάν το όχημα που ελήφθη από τη σειρά δεν πληροί τις απαιτήσεις της παραγράφου 4.8.1.1, λαμβάνεται από τη σειρά και άλλο τυχαίο δείγμα τεσσάρων οχημάτων, τα οποία και υποβάλλονται στις δοκιμές που περιγράφονται στο προσάρτημα 1 του παραρτήματος XI. Οι δοκιμές μπορούν να διενεργούνται σε οχήματα που έχουν διανύσει για το στρώσιμο του κινητήρα έως 15 000 km το πολύ. 4.8.1.4. H παραγωγή θεωρείται ότι συμμορφώνεται όταν τουλάχιστον 3 οχήματα πληρούν τις απαιτήσεις των δοκιμών που περιγράφονται στο προσάρτημα 1 του παραρτήματος XI.

▼M3

4.9. Έλεγχος της συμμόρφωσης οχήματος που κινείται με υγραέριο, φυσικό αέριο ή H2N